Plavi do boda u Nišu i “fenjera” na tabeli – SNEWS\nPlavi do boda u Nišu i “fenjera” na tabeli\nBy SNews 25. Februara 2022. 203 No comment\nFudbaleri Novog Pazara odigrali su neriješeno 1:1 kao gosti protiv niškog Radničkog u okviru 24. kola Super lige Srbije.\nNovi trener Sivić pokazao je da ovaj tim može da motiviše da zaigra mnogo bolje kad zatreba, a danas je to bio slučaj u drugom dijelu meča kada su plavi shvatili da moraju da igraju napadački fudbal.\nPrvo poluvrijeme je pripalo domaćinu, koji je već u 9. minutu došao do prednosti od 1:0, kada je Mičibuci sa desetak metara šutirao po zemlji i po sredini gola, te savladao golmana plavih.\nU drugom dijelu dominacija Novog Pazara, a kao nagrada za tako hrabru igru stigla je u 55. minutu, kada je Mustafa sjajno prihvatio loptu na 7-8 metara od gola i plasirao je iza ledja odbrane nišlija.\nImali su plavi još nekoliko prilika za gol, ali sreća nije bila njihov saveznik u odsutnim momentima, te je ovaj bod 18. po redu koji su sandžački igrači osvojili u ovom prvenstvu, ali su i preuzeli fenjer od pretposlednjeg kragujevačkog Radničkog sa kojim će već u utorak od 16 sati ukrstiti koplja na CaizCoin areni u Novom Pazaru.\nTagovi: FK Novi Pazar fk radnički Super liga Srbije\nOperativna grupa američke vojske stiže na Baltik, u Letoniju stigli helikopteri “Apach”\nDelegacija UN-a u Beogradu u posjeti SDA Sandžaka


KADA GUGL INVESTIRA: Ulažu 450 miliona dolara u firmu ADT, akcije se gotvo udvostručile | Novosti.rs\nKOMPANIJA Gugl će kupiti za 450 miliona dolara 6,6 odsto vlasničkog udela u američkom preduzeću ADT koje se bavi kućnim sigurnosnim sistemima, javlja Rojters.\nOvaj sporazum će, dodaje se, omogućiti Guglu da uz pomoć ADT-ovih tehnoloških stručnjaka unapredi svoje Nest kućne bezbednosne uređaje.\nNakon objave ove vesti, vrednost akcija ADT-a se gotovo udvostručila na 17 dolara na trgovanju pre današnjeg zvaničnog otvaranja NJjujorške berze, što je ujedno i prvi put da je premašila nivo od 14 dolara na kom je bila prilikom berzanskog debija (IPO) kompanije 2018. godine.\nDve kompanije će raditi na integrisanju Guglovih Nest “smart home” uređaja, kao što su kamere i mini displeji, u ADT-ove instalacije, servise i mreže za profesionalni nadzor.\nADT će početi ove godine da povezuje popularne uređaje kao što su Gugl Home Mini, Nest Termostat i Nest WiFi sa svojim kontrolnim centrom, a od 2021. će krenuti i sa povezivanjem drugih Guglovih gedžeta, rekao je za Rojters generalni direktor ADT-a DŽim DeVres.\nGugl će kupiti 54,7 miliona novoemitovanih akcija ADT-a za 8,22 dolara po akciji B klase, koja ne nosi pravo glasa, saopštila je u podnesku na Volstritu kompanija sa sedištem u Boka Ratonu, Florida. Iza ADT-a stoji privatni investicioni fond Apolo Global Menadžment koji poseduje 83,5 odsto ove kompanije, pokazuju podaci Refinitiva.\nGugl i ADT će izdvojiti ponaosob još po 150 miliona dolara za zajednički marketing, razvoj proizvoda, tehnologije i obuku zaposlenih, saopšteno je iz ADT-a.\nInvesticije Gugl IT sektor IT kompanija\nTALIBANI su berberima u avganistanskoj provinciji Helmand zabranili da briju ili šišaju brade svojih mušterija, zapretivši im kaznama, javlja Bi-Bi-Si.\n13:10 STIGLE VAKCINE: U Srbiju stigao novi kontingent od 99.450 Fajzera\nSTIGLE VAKCINE: U Srbiju stigao novi kontingent od 99.450 Fajzera


Zašto je Vučić izabrao da pred Generalnoj skupštini UN govori o regionu - Naši u svetu\nZašto je Vučić izabrao da pred Generalnoj skupštini UN govori o regionu\nObjavljeno 26/09/19 u 16:00\nTema za koju se predsednik Vučić opredelio za obraćanje generalnoj skupštini UN pokazuje šta se nameće kao imperativ srpske politike u traženju rešenja i za KiM.\nNakon niza Vučićevih susreta sa svetskim zvaničnicima u Njujorku, analiza stanja i budućnost regiona kome su najpotrebniji mir i stabilnost pokazuje zašto je Aleksandar Vučić odlučio da pred GS UN govori o regionu.\n“Govoriću o našim odnosima i neophodnosti očuvanja mira i stabilnosti, šta je to što je Srbija učinila i šta je to što očekujemo od sveta u budućnosti”, najavio je Vučić, krećući tako u susret događajima koji se mogu očekivati u rešavanju kosovskog problema, a koje zapadni zvaničnici definišu kao “rešenje koje će doneti stabilnost regionu i Evropi na duži rok…”.\n“Nema nikakve sumnje da Evropa želi rešavanje problema na Zapadnom Balkanu i da Nemačka kao vodeća evropska sila to želi i da će na tome da insistrira – konstatovao je predsednik Vučić posle susreta sa nemačkom kancelarkom Angelom Merkel, koja, kako je preneo, zajedno sa francuskim predsednkom Emanuelom Makronom, planira održavanje regionalnog skupa na kome bi se krenulo u intenzivne razgovore i dijalog izmedu Srba i Albanaca i traženje kompromisnog rešenja.\nTaj skup, koji je u stvari bio najavljen za početak jula u Parizu, trebalo bi da se održi, kako je planirano, u decembru, do kada bi trebalo da bude formirana nova vlada u Prištini.\nA od tada se mogu, kako se između redova posle sastanka sa Merkelovom u Njujorku može “pročitati”, očekivati konkretni koraci u nastavku dijaloga Beograda i Prištine.\nBorba za zaštitu srpskih interesa treba da se vodi i u regionu, tim pre što je, po oceni analitičara, došlo do izvesnog pomeranja nemačkog stava da više nema razgovora o statusu KiM, niti korekcije granica i da će Merkelova tražiti da se razgovara sve dok se ne pronađe rešenje za pitanje KiM.\nPredsednik Vučić je u svim susretima ponovio spremnost Srbije za nastavak razgovora, da Srbija želi saradnju i prosperitet regiona i svih njegovih članica, da ju je potvrdila više puta.\nUpravo takvu poruku iz Njujorka poslao je predsednik Srbije posle razgovora sa Zoranom Zaevom i Edijem Ramom o formiranju zajedničkog tržišta sa Severnom Makedonijom i Albanijom, što bi donelo korenite promene regionu i u odnosima sa EU.\nTreba očekivati da će predsednik Srbije posvećenost Srbije miru, stabilnosti u regionu i Evropi predočiti konkretno učesnicima Generalne skupštine UN, ali, uz poruku da stabilnost i napredak regiona podrazumevaju i poštovanje interesa srpske države i srpskog naroda.\nAleksandar VučićPredsednik SrbijeUjedinjene nacije\nGomila skauta NBA lige pratiće Super kup ABA!


Slobodan ulaz u Srbiju: Vraćamo se na higijenske mere, evo šta kažu reporteri sa granica - Naši u svetu\nSlobodan ulaz u Srbiju: Vraćamo se na higijenske mere, evo šta kažu reporteri sa granica\nObjavljeno 22/05/20 u 14:00\nSvima koji ulaze na teritoriju Srbije od danas više nije neophodan negativan test na koronavirus, niti dozvola komisije. Tu odluku usvojila je Vlada Srbije na preporuku Kriznog štaba. Svim osobama koje ulaze na teritoriju Srbije biće uručivana zdravstvena upozorenja.\nReporter RTS-a javlja da je na graničnom prelazu Horgoš veoma mali broj putnika na ulazu u zemlju, tek po koji automobil.\nProcedura je takva da nema više posebnih odobrenja za ulazak. Sanitarni inspektor više ne ispisuje rešenja, već putnici kao i ranije dolaze do kućice za pasošku i carinsku kontrolu. Tu im se uručuje zdravstveno upozorenje u kome piše da ukoliko su bili u kontaktu sa zaraženim od kovida 19 ili su bili u stranim bolnicama gde su bili u kontaktu sa zaraženima, da u narednih 14 dana smanje kontakte u domaćinstvima i na javnim mestima i da se, ako osete neki od simptoma, jave dežurnom epidemiologu.\nNaši i mađarski građani koji žive do 50 kilometara od granice u pograničnom pojasu mogu da, u skaldu sa sporazumom Vlade Srbije i Mađarske, nesmetano prelaze granicu.\nJuče je na sastanku kriznog štaba u Mađarskoj rečeno da će se ta zemlja pridržavati onoga što bude zajednički stav EU o otvaranju granica.\nOd ponoći je otvorena granica između Srbije i Bugarske.\nSvi oni koji ulaze u Bugarsku ta uputstva bi trebalo da dobiju tokom dana.\nGranični prelaz Gradina je jedan od najfrekventnijih.\nOd danas će biti uspostavljeni letovi sa niškog aerodroma “Konstantin Veliki”. Taj aerodrom nije radio od 18. marta.\n“Er Srbija” je obnovila komercijalni putnički saobraćaj. Prvi putnici su otišli za Cirih i Frankfurt.\n“Podela upozorenja na graničnim prelazima se uručuje, vraćamo se na higijenske mere koje ćemo primenjivati u odnosu na lični i radni nivo. Ako se primeti bilo kakav simptom koja može biti doveden u vezi sa koronavirusom, zdravstvene ustanove su na raspolaganju”, navela je Jovanovićeva.\n“Preporučila bih da se ljudi, ukoliko postoji bilo koji simptom, jave lekaru, kovid jedinice će ostati. Mere koje se uvode su adekvatne i primerene za fazu epidemije u kojoj se nalazimo”, navela je direktorka “Batuta”.\nPacijenti koji budu imali koronavirus, biće hospitalizovani, a njihovi kontakti praćeni, rekla je Jovanovićeva.\nGraniceSamoizolacijaStrani državljaniTestiranje na Covid 19\nEvropska unija upozorila Mađarsku zbog zatvaranja granica za strance\nOd septembra Mađarska pooštrava mere na granicama\nAustrija: Gužve na granicama do ponoći, ko je kasnio morao u karantin, pa testiranje


Kosovo traži od Brisela oslobađanje Tačija\n11. oktobar/listopad, 2016.\nRasprava o hapšenjima građana Kosova po optužnicama Srbije: Skupština Kosova\nPoslanici Skupštine Kosova su na vanrednoj sednici u utorak pozvali državne institucije da uvećaju napore kako bi se direktor policije za region Mitrovice Nehat Tači, uhapšen u Srbiji, što pre našao na slobodi.\nNehat Tači uhapšen je 29. septembra na prelazu Končulj i tereti se za terorizam. Određen mu je pritvor od mesec dana. On je u ponedeljak na saslušanju u Beogradu negirao optužbe.\nInicijator vanredne sednice bio je poslanik Gzim Keljmendi, koji je u svom govoru rekao da je hapšenje ilegalno i nezakonsko, te dodao kako ovaj slučaj nije ni prvi ni poslednji.\n"Nadamo se da će ovaj slučaj biti poslednji, a znamo da nije prvi. Na osnovu naloga za hapšenja Srbije, ranije su hapšeni i bivši premijeri Kosova, Ramuš Haradinaj i Agim Čeku. Hapšenja su zatekla i albansku dijasporu koji su na putu za Kosovo bili zaustavljeni, i koji se zbog učešća u OVK terete za terorizam", kazao je Keljmendi.\nOn je tražio da se na kraju rasprave usvoji rezolucija sa preporukama, među kojima je hitan prekid dijaloga sa Srbijom.\nŠef parlamentarne grupe Demokratske partije Kosova, Zenun Pajaziti, kazao je da se hapšenje Nehata Tačija može tretirati kao klasično kidnapovanje, dok je Ismet Bećiri, šef poslaničke grupe Demokratskog saveza Kosova osudio ovaj čin navodeći da on ne doprinosi dobrosusedskim odnosima.\nOpozicija je, međutim, kritikovala Vladu Kosova što je nije bila bučnija u svojoj reakciji protiv hapšenja Nehata Tačija, i zbog toga što deluje na usluzi Srbiji i što dopušta da se sa Srbijom vode razgovori o unutrašnjim pitanjima.\nPokret Samoopredeljenje je zatražio reciprocitet prema Srbiji, te i hapšenje Marka Đurića, direktora kancelarije za Kosovo u Vladi Srbije, koji, kako je rekao poslanik Redžep Seljimi, često krši Ustav Kosova.\nPremijer Isa Mustafa naveo je da se Kosovo, nakon hapšenja policijskog zvaničnika koje je ocenio političkim, suočava sa neprijatnom i problematičnom situacijom.\nSrbija konstantno širi spiskove sa imenima ljudi sa Kosova: Isa Mustafa\n"U potpunosti je neprihvatljivo ponašanje Srbije da hapsi i pritvara naše građane, da im stavlja na teret dela koja nisu počinili", kazao je Mustafa, dodajući da su se kosovski organi zauzeli da se on što pre vrati na Kosovo.\nMustafa je naglasio da će za sve sumnje protiv njega kosovski organi poduzeti mere, te da Srbija ne može da se meša u unutrašnja pitanja Kosova i ne može da drži državljane Kosova za taoce. On je rekao da je zatražio i od Brisela da Tači bude oslobođen.\n"Srbija kontinuirano širi liste s imenima naših ljudi, tražeći od Interpola da se oni uhapse. Mi kao država nemamo pristup Interpolu ni Europolu i stoga nemamo informacija koji su građani pod rizikom od spiska", kazao je Mustafa, dodajući da se i po ovom pitanju obratio Briselu.\nMustafa je, međutim, rekao da uslovljavanje dijaloga sa oslobođenjem Nehata Tačija nije u interesu Republike Kosova, već je to u interesu pojedinaca u Srbiji koji su već inicirali ovo pitanje.\nDodao je da dijalog mora da se nastavi zbog mnogih nerešenih problema između dve zemlje.\nZbog nedostatka kvoruma u sali, Skupština Kosova odložila je za sredu glasanje za rezoluciju kojom se zahteva oslobadjanje Nehata Tačija. Nakon četvorosatne diskusije, broj poslanika u sali bio je minimalan, te je doneta odluka da grupa poslanika sačini tekst rezolucije za koji će se najverovatnije glasati u sredu.\nTači ostaje u pritvoru, Kosovo protestuje zbog hapšenja\nReakcije na Kosovu: Hapšenje Tačija kvari odnose Beograda i Prištine\nSamoopredeljenje: Ne pristajemo na sporazume uprkos Bajdenovom upozorenju\nĐurić: Od Prištine očekujemo dela, ne reči\nGorak kruh u tuđini\nBiH u potrazi za liderkom\nAutobus poslednja žrtva nepoštovanja zakona\nŠta se sprema Srbima na Kosovu?\nTuzlanske škole za alkohol i politiku\nSimbolične kazne za Putinove kozake\nŠta je patriotizam danas u Crnoj Gori?\nRekli ste: 'Moćnici mogu ubiti, zataškati i živjeti bez savjesti'\nErdoanova posjeta, ozbiljno udaljavanje BiH od EU?\nPančić: Šešelj na tržištu nekretnina\nLukovac: Oprečni rezultati 12 godina crnogorske nezavisnosti\nDecenija i po potrage za nestalim bebama\nDašak slobode sovjetskih naučnika\nKongres u Sarajevu okupio brojne Turke\nErdogan dočekan ovacijama u Sarajevu\nSve ima svoju cijenu\nErdoganove sarajevske poruke\nHrvatski MUP: Dobra suradnja oko izbjeglica sa BiH\nPalmer: SAD ne mogu da se vrate na Balkan, jer ga nikada nisu ni napustile


"AKO NE BUDE DOGOVORA, IDEMO NA IZBORE" Osmani: "Samoopredeljenje" mora da pokaže volju za sporazumom\nFoto: Egnes Vitia / Wikipedia\nAko formiranje nove vlade ne uspe ni nakon konstituisanja parlamenta, na Kosovu će biti ponovljeni vanredni parlamentarni izbori, kaže Vjosa Osmani, zamenik šefa Demokratskog saveza Kosova (DSK).\nU intervjuu za prištinski portal "Ekonomija onlajn", Osmanjeva je rekla da DSK očekuje od Pokreta "Samoopredeljenje" istu političku volju koju ima njena stranka za postizanje postizbornog koalicionog dogovora. Ona navodi da ne može da govori u ime "Samoopredeljenja" i da ne zna koji je razlog tog pokreta što ne pristaje na zahtev DSK.\n- Morate da ih pitate o njihovom stavu. Ono što smo iskazali na kooperativan način je da se ponovo sastanemo, sednemo da razgovaramo o tome i razjasnimo naše pozicije, a zatim vidimo šta ćemo dalje - rekla je Osmani.\nKao važno ističe da je DSK pokazao da ima snažnu volju za postizanje koalicionog sporzuma, ali da bi to isto volela da vidi i kod "Samoopredeljenja".\nDodala je da, ako ni nakon konstituisanja parlamenta ne bude formirana vlada, kako to predviđa kosovski Ustav, ponovo će biti raspisani izbori.\n- Ako do 26. decembra ne bude postignut koalicioni sporazum i ako to ne bude učinjeno ni nakon konstituisanja parlamenta, biće raspisani novi izbori - rekla je Osmani.\nO zahtevu DSK da toj stranci pripadne mesto kosovskog predsednika, po isteku mandata Hašimu Tčiju, Omsani kaže da je to pitanje ravnoteže snaga i nista više od toga, te da će o tome razgovarati, kak je navela, za stolom.\nAbdulah: Stranke zaobilaze SAD\nFaton Abdulah, bivši savetnik šefa DSK Ise Mustafe dok je bio kosovski premijer, kaže da ta stranka i "Samoopredeljenje" približavanjem stavova o koalicionom sporazumu zaobilaze SAD i priklanjaju se Nemačkoj.\n- Svi pokazatelji ukazuju na to da vlada "Samoopredeljenja" i DSK ima više političkih sklonosti da zaobiđe SAD i favorizuje Nemačku u njenim politikama - kaže Abdulah.\nPrema njegovim rečima, na ovo utiče činjenica da dve zemlje, Amerika i Nemačka, nisu uvek imale potpuno isti pristup u poslednje vreme prema Balkanu generalno, posebno prema Kosovu. Čini se, kaže, da se to još nije popravilo, a ima i onih koji za to krive administraciju Donalda Trampa.\n- U poslednje vreme u DSK-u je primećena i nevoljnost prema SAD. Taj skepticizamproizlazi iz toga što se (SAD) nisu jasno suprotstavile pokušajima zamene kosovskih teritorija sa Srbijom, a naročito Trampove administracije, i zato oni sada traže pomoć Nemačke, koja o tompitanju ima jasan stav - kaže Abdulah, preneo je prištinski portal "Ljajmi".


Komšić o Tegeltijinoj odluci da “smjeni ministra Podžića” – Dijalog\nPredsjedavajući Predsjedništva Bosne i Hercegovine i lider Demokratske fronte (DF) Željko Komšić oglasio se povodom odluke predsjedavajućeg Vijeća ministara Bosne i Hercegovine Zorana Tegeltije da smijeni ministra odbrane naše zemlje Sifeta Podižća.\nTegeltija je, podsjetimo, navedenu odluku poslao Parlamentu BiH koji treba odlučiti o tome.\n“Zastupnici Demokratske fronte glasati će protiv zahtjeva za smjenom ministra Podžića”, kazao je Komšić za Radiosarajevo.ba.\nPodsjetimo, Tegeltija je saopćio da je odluku o smjeni Podžića donio nakon što je ministar Podžić, kao tvrdi, “prekršio Zakon o odbrani BiH u načinu rada i odlučivanja i jednostranim potezima narušio vladavinu prava i unutrašnje povjerenje, te diplomatske odnose i inostranu saradnju”.\nPodsjetimo da je Tegeltija uputio ranije pismo ministru odbrane sa zahtjevom da stavi van snage Odluku o realizaciji mjera i aktivnosti na organizaciji vojne vježbe Manjača 21 – čime se odgodila vojna vježba koju su planirale OS BiH i Vojska Srbije na Manjači.\nVučić: Prijataljski razgovor sa predstavnikom hrvatskog naroda u BiH


AO - Sve nade u petak polažemo na Jelenu i Viktora - Sportske.net\nAO - Sve nade u petak polažemo na Jelenu i Viktora\nSrpski teniseri Jelena Janković i Viktor Troicki i igraju u petak mečeve trećeg kola na Otvorenom prvenstvu Australije u Melburnu.\nAO - Srbi uspešni u dubluPetoro srpskih tenisera u četvrtak na Australijan openuOvako je Hrvatica 'opljačkala' Viktora!AO - Viktor jači od Lorencija i hrvatske nepravde!AO - Sutra na terenu četvoro srpskih tenisera\nPrva će na teren Jelena Janković koja igra protiv osmog nosioca Ruskinje Svetlane Kuznjecove. Taj meč je prvi na programu "Hajsens arene" gde takmičenje počinje u 1.30 po srednjoevropskom vremenu.\nJanković je do sada 14 puta igrala protiv 10. teniserke sveta Kuznjecove i ostvarila osam pobeda. Poslednja dva duela dobila je Jelena, a poslednji put igrale su 2015. godine na turniru u Guangdžouu kada je pobedila sa 6:2, 7:5.\nViktor Troicki igra protiv četvrtog nosioca Švajcarca Stena Vavrinke i pokušaće da ostvari prvu pobedu u osmom međusobnom duelu. Taj duel je treći na programu "Rod Lejver Arene" gde takmičenje počinje u 1.00.\nU petak će, između ostalih, meč prvog kola igrati i prvi teniser sveta Britanac Endi Marej protiv Amerikanca Sema Kverija.\nČetvorostruki osvajač Australijan opena Švajcarac Rodžer Federer igra protiv Čeha Tomaša Berdiha, dok će Francuz Žo Vilfred Conga igrati protiv Amerikanca Džeka Soka.\nBranilac titule Anđelik Kerber iz Nemačke igra protiv Čehinje Kristine Pliškove, a Kanađanka Eženi Bušar protiv Koko Vandevej iz SAD.


Uspešno završen projekat "Unapređenje povezanosti Banata 2“ - biznis24.rs\nU okviru dvogodišnjeg prekograničnog projekta ’’Unapređenje povezanosti Banata 2“, rehabilitovan je put od Kikinde prema obližnjem Nakovu u dužini od 1,8 kilometara, potom je postavljeno 280 solarnih svetiljki duž biciklističke staze, od Kikinde do graničnog prelaza sa Rumunijom, koja je takođe rezultat prethodnog projekta, a ugrađen je i video nadzor.\nProjekat vredan 1,3 miliona evra realizovali su JP „Putevi Srbije“, Grad Kikinda, Regionalni centar za društveno-ekonomski razvoj ’’Banat’’ i rumunska Opština Žombolj.\n’’Važno je da se saradnja nastavi, da se produbi, da i dalje jačaju odnosi svih regionalnih činilaca, da radimo i dalje na umrežavanju ideja i iskustava, a sve kako bi podigli kvalitet života svim građanima u regionu ’’, kaže Dijana Jakšić Kiurski, zamenica gradonačelnika Kikinde.\nSa druge strane granice, u okviru projekta, na teritoriji rumunske opštine Žombolj uređeno je 1.740 metara lokalnih puteva, a sređena su i parking mesta u zoni kod Železničke stanice. Od ukupnog budžeta sa rumunske strane, oko 80 odsto je izdvojeno za realizaciju infrastrukturnih radova.\n’’Od dve godine koliko je trajao projekat, mi smo godinu i po dana bili u kovidu, tako da ništa nije moglo da se radi, sve je bilo zatvoreno, nismo mogli normalno da sarađujemo, ali smo uspeli i zaista se nadam da ćemo i u narednom periodu dobiti još određenih sredstava kako bi nastavili ovako lepu i uspešnu saradnju’’, dodaje Milorad Martinov, predstavnik JP ‘’Putevi Srbije’’.\n’’Najvažniji cilj nam je da u okviru projekta poboljašmo infrastrukturu, tako da se ne zaustavljamo, radićemo na drugim oblastima takođe bitnim za kvalitetan život, mislim na kulturu, na sport i druge oblasti’’, smatra Adrijan Almažan, predstavnik projektnog tima opštine Žombolj.\n[embedded content] Granični prelaz Nakovo-Lunga trajno je otvoren novembra 2014. godine, a granicu na ovom mestu mogu da pređu putnička vozila, teretna vozila nosivosti do 3,5 tona, kao i kombi vozila sa maksimalno devet putnika. U saradnji sa Ministarstvom spoljnih poslova, Grad Kikinda pokrenuo je inicijativu da prelaz radi 24 časa, uz mogućnost prelaza autobusa i svih teretnih vozila.\n2“ · Banata · biciklističke · duž · dužini · dvogodišnjeg · graničnog · Kikinde · kilometara · koja · Nakovu · obližnjem · okviru · postavljeno · potom · povezanosti · prekograničnog · prelaza · Prema · prethodnog · projekta · rehabilitovan · rezultat · Rumunijom · solarnih · staze · svetiljki · takođe · unapređenje\nAIDA – operski spektakl koji i danas opominje (AUDIO)


Lokalne vesti - Četvrtak 21.01.2021 - 13:25\n"Ako tendencija bude opadanje broja obolelih, onda možemo govoriti o ublažavanju mera" FOTO: OK Radio\n- Ako ovaj trend vakcinacije potraje još mesec-dva, da vakcinišemo sve, krajem proleća možemo imati smirivanje i kontrolisanu situaciju, da uđemo u leto sa sporadičnim slučajevima - kazao je Tiodorović za TV N1.\nOn je istakao da sve vakcine imaju cilj da zaštite zdravlje ljudi i da se razlikuju samo po tehnologiji.\n- Tehnologija ne utiče na to kako će se razviti imunitet.\nVažno je da se primi dostupna vakcina, svaka vakcina kojom raspolažemo može da da dobar odgovor, nijedna ne štiti 100 odsto, svaka štiti onoliko koliko je bezbedna, ali to zavisi i od samog organizma - naglasio je on.\nDodao je da je kod hroničnih i težih bolesnika dovoljno da štiti da ne dođe do težih oblika i rekao da je potrebno shvatiti da su svi osetljivi na virus i da vakcinacijom jedino možemo do kolektivnog imuniteta.\nGovoreći o nuspojavama vakcinacije, Tiodorović je kazao da postoje kod svih vakcina i da svaki proizvođač to naglasi.\n- Svaki lekar je dobio uputstvo šta sve može da se desi i na to se skreće pažnja.\nZa hronične bolesnike je najvažnije da njihov lekar kaže da li su spremni za vakcinaciju, da li je njihov status pod kontrolom, a svi zdravi mogu da prime bez problema - rekao je on.\n- Nemamo žarišta kao što smo imali, situacija se smiruje, važno je održati situaciju još neko vreme. Ako tendencija bude opadanje broja obolelih, onda možemo govoriti o ublažavanju mera.\nSada kada se vrši vakcinacija važno je da imamo kontrolisanu situaciju i tu smo svi saglasni - ocenio je on.\nNovi soj korona virusa još nije otkriven u Srbiji, ali ne znači da ga neće biti\nEpidemilog Branislav Tiodorović izjavio je i da u našoj zemlji još nije dijagnostifikovan novi soj korona virusa, „što ne znači da se neće pojaviti s obzirom da ga ima u Sloveniji i Mađarskoj“.\nOn je istakao da je vakcinacija stanovništva protiv korona virusa krenula u utorak na velikoj većini teritorije jugoistočne Srbije, od Preševa pa sve do Niša i Kruševca, Zaječara i Kuršumlije.\n- Danas je to još veći broj opština. Dobili su nove količine vakcina i vakcinacija se odvija veoma dobro.\nOrganizuje se i za naše ljude koji dolaze sa područja Kosova i Metohije - izjavio je Tiodorović.\nKako je kazao, veoma je bitno da se što veći broj gradjana vakciniše, kako bi stvorili kolektivni imunitet, „da on predje 60 ili 70 odsto, i da na taj način zaustavimo ovu tešku bolest.\nRekao je i da „neće biti problema“ ukoliko se neko zarazi izmedju primanja dve doze vakcine.\n- Mlad organizam stvoriće odbranu od 92 ili 95 odsto, a oni koji su stari i sa hroničnim bolestima, stvoriće manju odbranu.\nVeliki dobitak je sprečiti odlazak u bolnicu i izbeći tešku kliničku sliku, a posebno je važna prevencija smrti - izjavio je Tiodorović.


Uređenje nove dvorane u Stopića pećini – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nUređenje nove dvorane u Stopića pećini\nStopića pećina je u 2019. godini imala 89 113 posetilaca. Sa ovom brojkom, kažu u TO Zlatibor, ovaj lokalitet drži rekord u Srbiji. Za one koji su atraktivnu pećinu sa bigrenim kadama već videli, a zatim se vraćali da je vide ponovo, lepa vest je da će od februara ponuda biti proširena sa oko 80 metara novog prostora sa kadama dubokim i do 7, 5 metara.\nKao što su iz TO Zlatibor i najavljivali u prethodnoj godini, u Stopića pećini su u toku radovi na pešačkoj stazi koja vodi kroz kanal sa kadama do novog proširenog prostora. Ovo je, kaže Jovan Pavlović iz TO , najatraktivniji ali ujedno i za uređenje najteži deo pećine.\n„Veoma je atraktivan ovaj deo kanala, tu su kade i do sedam i po metara dubine. Tu imamo uronjeni stalaktit, već ima pećinskog nakita, jer Stopića pećina ne obiluje sa mnogo pećinskog nakita jer ima veliki otvor, tako da ima dosta spoljašnjih uticaja klimatskih, a ovaj deo je stvarno izuzetno dobar. Radovi su planirani da budu gotovi do kraja meseca, kada se nadam da ćemo moći da vas pozovemo da vidite kako će to izgleda. Tu će biti i podvodna rasveta, plus rasveta sa belim svetlom sa led rasvetom u samoj pećini, tako da ćemo našim gostima i obezbediti i novi sadržaj. Novi deo sa raznim cik – cak krivinama, obilaženjem terena je negde oko 80 metara i bez obzira što nije nešto mnogo dugačak, u njemu ima maltene više sadržaje nego u ostalom delu pećine,“\nkaže Jovan Pavlović iz TO Zlatibor.\nRadosav Vasiljević: Na izbore sa naprednjacima\nPetković: Država će ulagati u Ponikve, znamo da smo uradili pravu stvar sa prenosom vlasništva


Mihajlović: Počela obnova autoputa u dužini od 200 km\n7.May.2020 12:14 POJATE - Na Koridoru 10 u Srbiji počela je obnova autoputa na više deonica i do kraja avgusta biće završeno ukupno 200 kilometara, a potpredsednica vlade i ministarka građevinarstva Zorana Mihajlović obišla je danas radove na delu od petlje Pojate do petlje Ražanj, koja će biti gotova do kraja maja.\nPutevi Srbije će obaviti reahabilitaciju delova autoputa od Beogada do Niša, od Beograda do Horgoša i od Beograda do Batrovaca, a vrednost radova je oko pet milijardi dinara.\nMihajlović: Na BG aerodromu radovi vredni oko 60 mln. evra\n8.May.2020 13:01 BEOGRAD - Potpredsednica vlade i ministarka građevinarstva, saobraćaja i infrastrukture Zorana Mihajlović obišla je danas radove na modernizaciji i proširenju beogradskog aerodroma "Nikola Tesla" i istakla da se trenutno realizuju projekti vredni 60 milona evra, što obuhvata i novi toranj za SMATS-a.Ona je tom prilikom najavila da će od 18. maja početi letovi sa aerodroma "Nikola Tesla", kada će srpska aviokompanija Er Srbija početi da leti na četiri destinacije: London, Frankfurt, Cirih i Beč.\nEr Srbija od 18. maja leti na četiri destinacije\n8.May.2020 12:26 BEOGRAD - Er Srbija će od 18. maja početi da leti na četiri destinacije, London, Frankfurt Cirih i Beč, najavila je danas potpredsednica Vlade i ministarka građevinarstva, saobraćaja i infrastrukture Zorana Mihajlović.\n"To su dobre vesti koje će obradovati naše građane", rekla je ministarka tokom obilska radova na modernizaciji i proširenju Aerodroma "Nikola Tesla".\nZvaničnici SAD i Kine o makroekonomskoj saradnji i zdravstvu\n8.May.2020 09:47 PEKING - Visoko pozicionirani trgovinski zvaničnici Kine i SAD dogovorili su se u telefonskom razgovoru da ojačaju makroekonomsku saradnju, kao i saradnju u oblasti javnog zdravlja, saopštilo je kinesko Ministarstvo trgovine.\nPotpredsednik kineske vlade Liu He, američki ministar finansija Stiven Mnučin i američki trgovinski zvaničnik Robert Lajtizer dogovorili su se da dve zemlje sarađuju na razvoju povoljnog okruženja za primenu prve faze trgovinskog sporazuma, koji je postignut ranije ove godine, dodaje kinesko ministarstvo.\nNemačke kompanije HDT i A2000 zavrčavaju fabrike u Svilajncu\n6.May.2020 14:27 SVILAJNAC, 6. maja (Tanjug) - Nemačke kompanije HDT, koja se bavi elektronikom i A2000, koja proizvodi štampane elektonske ploče, završavaju fabrike u Svilajncu, u kojima će, zajedno biti zapošljno 200 radnika, tehnološki visokoobrazovanih.\nHDT je krajem prošle godina potpisala ugovor sa opštinom i kupila zemljište u Slobodnoj zoni i sada završava fabriku od 2.000 kvadrata, gde će zaposliti 100 radnika, najdalje ovog leta, objasnio je danas za Tanjugu predsednik opštine Svilajnac Predrag Milanov.\nPočivalšek: Turizam zbog korone u veoma teškoj situaciji\n7.May.2020 19:15 LJUBLJANA - Slovenački turizam je zbog korona krize u vrlo teškoj situaciji, izjavio je u danas potpredsednik vlade Slovenije i ministar ekonomije Zdravko Počivalšek.\nOn je rekao da zbog toga želi da granice budu što skorije otvorene i bilateralno na nivou Evrope i sa susednim državama.\nMali: Iznose laži,ne mogu da prihvate dobre ekonomske rezultate\n5.May.2020 19:41 BEOGRAD - U pojedinim medijima vodi se kampanja protiv dobrih ekonomskih rezultata koje Srbija postiže te se neki koji ne mogu da ih prihvate služe lažima da metodološki ne može da se poredi BDP Srbije sa zemljama u Evropskoj uniji (EU) i Sjedinjenim Američkim Državama (SAD), rekao je danas ministar finansija Siniša Mali saopštilo je ministarstvo.\n"Metodologija koju koristi Republički zavod za statistiku za obračun BDP-a je identična metodologiji koju koristi Evropski zavod za statistiku (Eurostat), a naš sistem nacionalnih računa je u potpunosti usaglašen sa važećim međunarodnim standardima", rekao je Mali.\nFoto Tanjug / B.Stekic, arhiva\nKroacija Erlajns neće leteti za Sofiju i Podgoricu\n5.May.2020 17:17 ZAGREB - Hrvatski avio-prevoznik Kroacija Erlajns obustavio je planove za pokretanje sezonskih letova iz Zagreba za Sofiju i Podgoricu.\nLetovi ka tim destinacijama trebalo je da počnu ove nedelje, ali su prebačeni za 1. i 2. jun zbog pandemije virusa Covid-19. Planirani novi letovi sada su potpuno odbačeni a prodaja karata obustvljena, prenosi portal Seebiz.\n5.May.2020 12:10 BEOGRAD - Na deonici brze pruge od Beograda do Novog Sada, koja će biti završena u septembru 2021. godine, vozovi će saobraćati 200 kilometara na sat, najavila je danas potpredsednica vlade i ministarka građevinarstva, saobraćaja i infrastrukture Zorana Mihajlović.Ona je tokom obilaska laboratorije sistema za kontrolu brze pruge Beograd-Budimpešta "Kineskih železnica", rekla da će se u toj laboratoriji upravljati brzom prugom, kao i da će deonica brze pruge od Beograda do Stare Pazove biti završena do kraja godine.\nMihajlović: Investicijama do bržeg izlaska iz krize\nPotredsednica vlade i ministarka građevinarstva Zorana Mihajlović izrazila je očekivanje da će se sutra na onlajn samitu Zapadnog Balkana razgovarati o novim investicijama kako bi se ubrzao privredni razvoj i što pre izašlo iz krize.Mihajlović je odgovarajući na pitanje novinara šta očekuje od sutrašnjeg samita koji će biti organizovan iz Zagreba rekla da očekuje razgovor i na temu povećanja grantova EU i nekim novim pružnim deonicama, na primer između Beograda i Šida i drugim investicijama.\nTigar a.d. iz Pirota danas nastavio proizvodnju\n4.May.2020 17:31 PIROT - Kompanija Tigar a.d. iz Pirota nastavila je danas proizvodnju punim kapacitetom, uz maksimalne mere zaštite zaposlenih. Priprema za nastavak proizvodnje je počela u nposlednja dva dana aprila, da bi danas Tigar u potpunosti uposlio svoje kapacitete radom u tri smene, prenosi portal Pirot Plus Online.\n"Tesla" želi da Britaniju snabdeva električnom energijom\n3.May.2020 12:22 LONDON - Američka kompanija "Tesla", poznata po proizvodnji električnih automobila, podnela je prijavu telu zaduženom za tržište gasa i električne energije u Velikoj Britaniji u nameri da u toj zemlji postane licencirani snabdevač električnom energijom.\nKako navodi "Skaj njuz", prijava je podneta u utorak i potpisao ju je Evan Rajs, "Teslin" direktor prodaje za proizvode u sektoru energetike, a kompanija nije dala zvanično obrazloženje ovog poslovnog poteza.\nČetiri miliona evra za firme koje rade na kapitalnim projektima\n1.May.2020 14:10 PODGORICA - Više od četiri miliona evra avansno je uplaćeno kompanijama angažovanim na započetim kapitalnim projektima u Crnoj Gori kako bi se osigurala njihova likvidnost i održao kontinuitet radova u vreme pandemije korona virusa, saopštila je Vlada Crne Gore.\nMinistarstvo finansija je do 30. aprila odobrilo avanse za 18 kompanija sa kojima je Uprava javnih radova potpisala ugovore o realizaciji 32 projekta, prenosi portal Investitor.me.\nGrađevina nije stala,to će nam pomoći u oporavku zemlje\n29.April.2020 09:56 BEOGRAD - Građevinarstvo nije stalo u vreme epidemije i to će nam mnogo pomoći u ekonomskom oporavku zemlje, jer pandemija korona virus nije samo zdravstvena već i ekonomska kriza, izjavila je jutros potpredsednica vlade i ministarstva građevine Zorana Mihajlović.\nKako kaže, gradilišta u Srbiji rade u punom kapacitetu.\n29.April.2020 09:32 BEOGRAD - Srbija je spremna da otvori i pokrene avio-saobraćaj 18. maja, izjavila je jutros potpredsednica vlade i ministarka građevinarstva, saobraćaja i infrastrukture Zorana Mihajlović, dodajući da će to, ipak, zavisiti od ostalih zemalja EU i kada će i ostale zemlje dozvoliti letove sa svojih aerodroma.\n"Mi nismo zatvarali aerodrome, nego su svuda bile ukinute redovne avio-linije. Beogradski aerodrom bio je otvoren sve vreme vanrednog stanja jer smo dopremali humanitarnu pomoć i vraćali naše građane iz drugih država. Naš je predlog da se putnički avio-saobraćaj otvori 18. maja i da letovi sa aerodroma Nikola Tesla, kao i aerodroma u Nišu i Kraljevu pokrenu tada", rekla je Mihajlović.\nFS:Dobre projekcije,malo verovatno da će se sasvim ostvariti\n29.April.2020 09:01 BEOGRAD - U rebalansu budžeta date su trenutno najbolje moguće ekonomske i fiskalne projekcije, ali je malo verovatno da će se u potpunosti ostvariti, ocenio je Fiskalni savet Srbije.\nFS smatra i da je "najveća i nepovratna" greška rebalansa budžeta predviđena isplata 100 evra punoletnim građanima Srbije koji to žele.\nMihajlović razgovarala s Hargitai o podršci projektima u SRB\n30.April.2020 14:07 BEOGRAD - Potpredsednica Vlade Srbije Zorana Mihajlović razgovarala je danas sa direktorkom Evropske banke za obnovu i razvoj za Zapadni Balkan Žužanom Hargitai o podršci ove banke Srbiji i projektima u oblasti transporta, saopšteno je iz kabineta potpredsednice Vlade.\nKako se navodi, Mihajlovićeva je rekla da je jedan od važnih projekata koje EBRD finansira izgradnja prve deonice auto-puta Niš-Merdare-Priština, od Niša do Pločnika.\n28.April.2020 21:45 BEOGRAD - U rebalansu budžeta date su trenutno najbolje moguće ekonomske i fiskalne projekcije, ali je malo verovatno da će se u potpunosti ostvariti, ocenio je Fiskalni savet Srbije.\nTramp u odbrani industrije mesa u vreme epidemije Kovida-19\n28.April.2020 21:08 VAŠINGTON - Predsednik SAD Donald Tramp potpisaće uredbu koja treba da spreči nestašicu piletine, svinjetine i drugih vrsta mesa u američkim supermarketima zbog epidemije novog korona virusa.\nUredba će se pozivati na američki Zakon o odbrani proizvodnje i njome će prerada mesa biti proglašena kritičnom industrijom, kako bi se obezbedilo da proizvodni pogoni ostanu otvoreni, prenosi AP.\nAP Photo/Evan Vuči\nCG stiže 10.000 tona pšenice iz Francuske\n28.April.2020 09:26 PODGORICA - Crnoj Gori će do kraja sedmice stići 10.000 tona pšenice iz Francuske, saopštilo je crnogorsko Ministarstvo ekonomije, koje je sporazum o isporuci potpisalo sa firmom Transgrain France SAS-\n"Crna Gora i Francuska nastavljaju da razvijaju prijateljski i partnerski odnos i u najtežim okolnostima", saopšteno je na zvaničnomTtviter nalogu Ministarstva.\nMihajlović: Za manje od dve godine gotova obilaznica\n27.April.2020 12:52 BUBANJ POTOK - Novi ostružnički most preko Save na beogradskoj obilaznici biće gotov u maju, a gradnja cele obilaznice do Bubanj Potoka biće završena za malo manje od dve godine, najavila je danas potpredsednica vlade i ministarka građevinarstva Zorana Mihajlović.\nOna je sa ambasadorkom Kine Čen Bo obišla radove na izgradnji nove petlje "Bubanj Potok", koja je u sastavu deonice obilaznice oko Beograda od mosta preko Save kod Ostružnice do Bubanj Potoka, dugoj 20,4 kilometra.\n1 ... 9 10 11 12 13 14 15 16 17 ... 1078


Koštunica: U RS-u će se izgraditi osnovna škola "Srbija" - Klix.ba\nKoštunica: U RS-u će se izgraditi osnovna škola "Srbija"\n6.9.2007. u 16:20\nPredsjednik Vlade Republike Srbije Vojislav Koštunica izjavio je danas u Banjoj Luci da je veoma bitno da se saradnja RS-a i Srbije odvija u duhu regionalne saradnje, te vrijednosti i opredjeljenosti Srbije i RS-a, kao entiteta u BiH, u pravcu evropskih integracija.\nKoštunica je ovo izjavio, na pres-konferenciji nakon prve konstitutivne sjednice Vijeća za saradnju čije formiranje proizilazi iz potpisanog Sporazuma o specijalni i paralelnim vezama RS-a i Srbije potpisanog prije godinu dana.\nIstaknuo je da se saradnja RS-a i Srbije odvijala i prije potpisivanja ovog sporazuma, i današnje prve sjednice, a bila je vezana za oblasti tekekomunikacija, bankarstva i osiguranja.\nKoštunica je kazao da je na sjednici bilo riječi o integraciji elektroprivreda, o korištenju vodnih resursa, u čemu i Srbija i RS imaju, naveo je, velike mogućnosti.\nIz tog razloga, dodao je, saradnja će biti više nego plodna i za RS i Srbiju, a na sjednici Vijeća je dogovoreno da za svaku narednu sjednicu resorna ministarstva formiraju radne grupe koje će predložiti Vijeću konkretne mjere saradnje.\nPrva radna grupa je već formirana za oblast elektroprivrede i ona će, kazao je srbijanski premijer, za narednu sjednicu koja će se održati u prvoj polovini oktobra, pripremiti materijal koji će se baviti integracijom u oblasti elektroprivrede.\n"To će dalje nastaviti u oblasti vodoprivrede, saobraćaja i drugim oblastima, a zaključili smo da se pojednostave procedure kako ne bi bilo smetnje u našoj saradnji", kazao je Koštunica.\n"Na sjednici Vijeća za saradnju potekla je i inicijativa da dvije vlade pripreme projekat na osnovu koga bi bila izgrađena osnovna škola 'Srbija' na teritoriji RS-a", kazao je Koštunica i dodao da će to biti još jedan oblik saradnje koji proizilazi iz potpisanog Sporazuma o specijlanim i paralelnim vezama RS-a i Srbije.\nTunis Srbija u EU škola\n"Žena žrtva rata" uputilo Tužiteljstvu BiH izjave žrtava i očevidaca


Bosch SMV45EX00E ugradna sudomašina cena, cene Srbija, prodaja Beograd Novi Sad Niš\nBosch SMV45EX00E ugradna sudomašina cene\nBosch SMV 45EX00E Energetski razred A++... specifikacija\ncena od 51.924,00 do 56.990,00 din | prodavnica (2)\nTrenutno nemamo slike za Bosch SMV45EX00E\ncena od 53.256,00 din\nEPonuda nije internet prodavnica već Vam omogućava da brzo i lako nađete Bosch SMV45EX00E ugradna sudomašina po najjeftinijoj ceni. Naš cilj je da kupci budu što bolje informisani o ponudi Bosch ugradna sudomašina SMV45EX00E na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Bosch Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch SMV45EX00E ugradna sudomašina sa PRODAVCEM. EPonuda ne može da garantuje potpunu tačnost specifikacije i slika za Bosch SMV45EX00E ugradna sudomašina. Pre kupovine, podatke za Bosch ugradna sudomašina SMV45EX00E proverite na sajtu PROIZVOĐAČA.


CG: Nastavak prvenstva 30. maja, klubovima 3 miliona € - Sportklub\nCG: Nastavak prvenstva 30. maja, klubovima 3 miliona €\nCrna Gora Autor:Branimir Smilić20. maj. 202017:35 > 17:39\nFudbalski savez Crne Gore je na sednici Izvršnog odbora jednoglasno odlučio da se šampionat Crne Gore nastavi 30. maja mečevima 24. kola, a da poslednje kolo bude na programu 28. jula.\nIstog dana odigraće se i zaostali meč 21. kola Druge lige između Drezge i Bokelja, dok će ostali drugoligaši nastavak takmičenja započeti mečevima 23. kola, u sredu 3. juna, odlučio je FSCG.\nMečevi baraža za popunu elitnog društva zakazani za 3. i 8. avgust, dok će se u polufinalu Kupa, umesto po dve, igrati po jedna utakmica i to 23. jula, dok je finale planirano za 2. avgust.\nIzvršni odbor je usvojio izmene pravila fudbalske igre u skladu sa odlukom Međunarodnog fudbalskog borda koja je doneta na preporuku FIFA a koja se odnosi na pravilo izmene igrača. Naime, u skladu sa predloženim, klubovi će do kraja 2020. godine u seniorskim takmičenjima imati pravo da izvrše po pet izmena, uz tri zaustavljanja igre tokom meča.\nIstovremeno, članovi Izvršnog odbora prihvatili su i predlog izmena i dopuna pravilnika o fudbalskim takmičenjima, pa će klubovi u seniorskim takmičenjima, umesto dosadašnjih sedam, imati devet rezervnih igrača. Shodno ovoj odluci, u protokolu za utakmice takmičenja seniorskih timova naći će se maksimalno po 20 igrača.\nIzvrši odbor je usvojio predlog finansijske pomoći klubovima za nastavak tekuće i naredne dve sezone. Planirano je da klubovi koji se takmiče u elitnom društvu za nastavak tekuće sezone dobiju finansijsku pomoć u iznosu od po 25 hiljada evra, dok će klubovima Druge lige biti uplaćeno po 15 hiljada.\nIzvršni odbor je doneo odluku da Savez po prvi put uplati direktnu finansijsku pomoć seniorskim klubovima koji se takmiče u ligama Udruženja. Za nastavak sezone klubovima Udruženja, a ukupno ih je 25 (Sever, Centar, Jug) biće uplaćeno po dve hiljade evra.\nFinansijsku pomoć, Savez je opredelio i klubovima Prve lige u futsalu, kojima će za završetak započetog takmičenja biti uplaćeno po hiljadu i po evra. Savez će do kraja sezone kroz direktnu finansijsku pomoć klubovima Prve i Druge lige, klubovima koji se takmiče u ligama Udruženja i članovima futsal lige, uplatiti iznos od oko 460 hiljada evra.\nUz to, Fudbalski savez će i tokom naredne dve sezone značajno finansijski pomoći klubove elitnog društva i to sa po 80.000 evra, klubove koji se takmiče u Drugoj ligi sa po 40.000 evra, dok će klubovima koji se takmiče u seniorskim ligama Udruženja klubova biti uplaćeno po 4.000 evra.\nIsplata finansijskih sredstava klubovima elitnog druptva i Druge lige vršiće se u osam jednakih rata (avgust, septembar, oktobar, novembar, februar, mart, april, maj), dok će isplata sredstava klubovima čije se seniorske ekipe takmiče u ligama Udruženja klubova FSCG (Sever, Centar, Jug), vršiti na početku jesenje i prolećnje polusezone.\nShodno ovoj odluci Izvršnog odbora ukupna direktna finansijska pomoć Fudbalskog saveza Crne Gore za klubove do kraja sezone 2021/22. iznosiće preko 3.000.000 evra.\nTakođe, Savez će nastaviti da finansijski pomaže klubove koji se takmiče u ligi ženskog fudbala u vidu pokrivanja troškova službenih lica i prevoza tokom sezone, kao i futsal lige u troškovima plaćanja troškova delegata i sudija.\nIzvšni odbor usvojio je i smernice za organizaciju mečeva tokom pandemije kojima se propisuju koraci za klubove i službena lica u organizaciji utakmica usmereni ka smanjenju rizika od inficiranja novim koronavirusom. Savez će klubove, delegate i sudije upoznati sa odredbama smernica na sastancima koji će se održati narednih dana.\nIzvršni odbor je podržao inicijativu Sindikata profesionalnih fudbalera koja se odnosi na važenje ugovora između igrača i klubova. Prema predlogu Sindikata, svi ugovori koji ističu poslednjeg dana sezone prema originalno utvrđenom rasporedu ili čiji se istek podudara sa nastavkom takmičenja, treba da budu produženi do završetka sezone po novoutvrđenom kalendaru takmičenja.\nStupanje na snagu ugovora koji počinju da važe prvim danom nove sezone prema originalnom rasporedu pomeraju se za novi datum početka sezone. Takođe, Izvršni odbor je podržao mišljenje Sindikata da se ne sme dozvoliti jednostrana izmena ugovora, već da se sve izmene ugovora koje se odnose na umanjenje zarada igrača moraju doneti sporazumno i u skladu sa nacionalnim zakonodavstvom.


Odita ponovo u srpskom fudbalu, potpisao za Voždovac\nNigerijski napadač Obiora Odita potpisao je za Voždovac, saopšteno je na zvaničnom sajtu “zmajeva”.\nOdita je iz Nigerije došao u Javor 2003. godine, od 2005. do 2007. je nosio dres Partizana, posle čega je još u tri navrata igrao za ivanjički klub. Van Srbije, iskustvo je sticao u UAE, belgijskom Vesterlou i kineskom Tjenđinu.\nVoždovac je katastrofalno počeo šampionat Srbije, pošto u prvih pet kola nije došao ni do jednog boda. U narednom kolu, klub će gostovati OFK Beogradu 20. septembra.\nGandra Secam se Oditinog gola protiv Sherifa....sa nekih 35 metara...kakva raketa je ono bila...\nsrfa88 od ove glave ne mozemo da se otkacimo pa to ti je


Šef kancelarije MMF: Povećanje plata i penzija neće biti malo\nBiće prostora za povećanje penzija i plata u javnom sektoru koje\nneće biti malo, izjavio je šef kancelarije MMF u Srbiji Sebastijan Sosa i naveo da će se tek razgovarati o tome koliko će biti to povećanje.\nOn je novinarima rekao da MMF smatra da ne bi smelo da dođe do povećanja mase za penzije u BDP-u, ali da će biti prostora za povećanje sada kada je fiskalna situacija stabilnija.\nNaveo je da je MMF saglasan da se ukine zakon o privremenom umanjenju penzija, te da Vlada Srbije ima ideju da omogući povećanje i onim penzionerima sa nižim primanjima.\n"Nismo još govorili o konkretnim brojkama, jer će se to raditi u pripremi budžeta za 2019. godinu", rekao je Sosa i naveo da postoji više opcija Vlade Srbije da penzioneri sa najnižim primanjima ove godine dobiju povećanje, ali da još nema konkretnog predloga i da će više informacija biti početkom oktobra.\nKada je reč o javnom dugu, Sosa kaže da je on bio u 2015. godini 75 odsto, da je sada smanjen ispod 60 odsto, a da je cilj novog programa da se spusti ispod 50 odsto.\nSmatra da će nastavak smanjenja javnog duga omogućiti povećanje javnih inevsticija i jačanje rasta.\n"Bužet za 2019. treba da sadrži i mere koje će podstaći rast, a potrebno je smanjiti poreske takse i nakande što će biti podsticaj za nova radna mesta i povećanje konkurentnosti", navodi on.\nO konkretnim merama za to, kaže, biće reči krajem septembra ili početkom oktobra.\nBolja makroekonomska situacija SRB - rast investicija\nU izveštaju na 84 strane, postavljenom na zvaničnom sajtu te institucije povodom odluke Odbora izvršnih direktora MMF-a da Srbiji odobri novi program saradnje, uz podršku Instrumenta za koordinaciju politike (PCI), u trajanju od 30 meseci, navodi se da će novi program biti uspešna nadgradnja stendbaj aranžmana iz predostrožnosti koji je zaključen u februaru ove godine.


RTS\t08.11.2018 20:45\nOdržan je trilateralni sastanak Aleksandra Vučića, Hašima Tačija i Federike Mogerini u Briselu. Ovom sastanku prethodili su odvojeni susreti predsednika Srbije i kosovskog predsednika sa šeficom evropske diplomatije, koja posreduje u dijalogu Beograda i Prištine.\nDijalog u Briselu započeo je odvojenim susretima Aleksandra Vučića i Hašima Tačija sa šeficom evropske diplomatije Federikom Mogerini. Nakon toga održan je trilateralni sastanak.\nTači je nakon bilateralnog sastanka sa Mogerinijevom naveo na Fejsbuku da je dogovorena dinamika dijaloga i da se govorilo o postizanju pravno obavezujućeg sporazuma između Beograda i Prištine.\nUoči sastanka obe strane su najavile teške razgovore. U Briselu se očekuje da predsednici potvrde spremnost da intenziviraju rad na pravno obavezujućem sporazumu o normalizaciji, što je odlučujuće, kako je rečeno, za njihov evropski put.\nKomentarišući izjavu Hašima Tačija da bi pre pregovarao sa đavolom nego sa njim, predsednik Srbije je danas rekao da je njegov zadatak da se ponaša odgovorno i ozbiljno, odgovornije i ozbiljnije od svih drugih da bi sačuvao mir i stabilnost.\nJoš jedna problematična situacija u pozadini razgovora je odluka Prištine da uvede carine od deset odsto na uvoz robe iz Srbije, što je EU osudila kao kršenje sporazuma CEFTA o slobodnoj trgovini.\nU Briselu kažu da se od razgovora može očekivati da utvrdi ritam budućih sastanaka kako bi se do konačnog sporazuma došlo u narednih nekoliko meseci, a najavljuje se da bi razgovori na ekspertskom nivou u ovoj fazi mogli da budu intenzivirani.\nVučić građanima: Bez vas ovoliko ne bih mogao da branim KiM ni pred kimMiting 'Budućnost Srbije' u Beogradu završen govorom VučićaMiting 'Stop nasilju - Budućnost Srbije'Vučić o dvostrukom suverenitetu: Ništa od togaBilans stravične nesreće: 29 mrtvih, 27 povređenihStravična nesreća na portugalskom ostrvu, prevrnuo se autobus, 28 mrtvihVučić: O raspisivanju izbora posle sastanaka sa svetskim zvaničnicimaVučić: Vreme je da se ujedinimoVučić: Tražiće puno priznanje Kosova a da Srbija ne dobije ništaUsvojen zakon: Konačno rešenje za 'švajcarce'Teška borba! Sačuvana konstrukcija Notr DamaPožar u katedrali Notr DamVrh SNS odlučuje o izborimaZajednička sednica srpske i mađarske vladePreminula Mira MarkovićNovi zahtevi opozicije - fer izbori, novi sastav REM i rukovodstva RTS i RTVProtest građana ispred Skupštine: 'Svi kao jedan – 1 od 5 miliona'Vučić odlučio: Nema štrajka glađuSrpska lista, nakon razgovora sa Vučićem, odlučila da izađe na izboreVučić: Dosta igre, odgovor Prištini krajem meseca


Patrijarh srpski Irinej izjavio je da se nada da će opšti izbori sutra u Bosni i Hercegovini proteći bez incidenata i da će pobediti razum.\n- Pozivam narod u Banjaluci i sve u BiH da se ponašaju racionalno i mirno. Pozivam ljude da izađu na izbore, da mirnim putem izraze svoju želju i svoju volju, da glasaju za Republiku Srpsku - rekao je patrijarh za "Alo".\nOn je kazao da se nada i moli da će sve proći kako treba, da će pobediti razum.\nU Bosni i Hercegovini će sutra, biti održani izbori, 8. po redu na svim nivoima vlasti od proglašenja nezavisnosti te države 1992.\nizbori Republika Srpska


Piše:Filip Rudić, BIRN, Beograd\nU glavnom gradu Srbije otvorena je izložba o činjenicama koje je utvrdio Međunarodni krivični sud za bivšu Jugoslaviju (MKSJ) o sukobu na Kosovu 1998 – 1999. godine, koja će trajati devet dana.\nFond za humanitarno pravo otvorio je u ponedeljak izložbu o ratu na Kosovu na kojoj su izloženi dokazi i sudski spisi MKSJ-a.\nNemanja Stjepanović iz FHP-a sa sedištem u Beogradu, na otvaranju izložbe je izjavio da su srpski sudovi do sada izrekli kazne za ubistvo samo 61 od 8.700 albanskih civilnih žrtava.\n“Kada su u pitanju zločini nad Albancima … do sada smo imali samo četiri predmeta, od kojih su dva završena“, rekao je Stjepanović, dodajući da u Srbiji nisu podignute nove optužnice za ratne zločine na Kosovu.\nBekim Blakaj, izvršni direktor FHP-a Kosovo, rekao je da je pred kosovskim sudovima, za ratne zločine, ali isključivo nad Albancima, osuđeno samo 30 osoba.\n“Veliki broj porodica žrtava iz srpske zajednice, ali i albanske, nisu dobile pravdu“, rekao je Blakaj.\nIzložba pod nazivom “MKSJ: Slučaj Kosovo 1998-1999“, postavljena je u Centru za kulturnu dekontaminaciju u Beogradu, u saradnji sa Centrom za tranzicijsku pravdu SENSE i Centrom za suočavanje sa prošlošću “Documenta“.\nPostavka SENSE-a na ovoj izložbi nudi dokumentarne dokaze i sudske dokumente MKSJ-a koji se publici prikazuju na devet televizora. Ovi su dokazni predmeti stalno postavljeni u dokumentacionom centru u Prištini.\n„Priština je jedina u bivšoj Jugoslaviji koja ima dokumentacioni centar gde su zločini obe strane jednako tretirani“, rekao je direktor SENSE-a, Mirko Klarin.\nNa otvaranju izložbe organizovana je i panel diskusija o suđenju bivšem potpredsedniku Jugoslavije Nikoli Šainoviću i rukovodstvu srpske vojske i policije.\nBivši tužilac u ovom predmetu, Tomas Henis rekao je da su nalazi suda “jasno vodili ka podršci pretpostavke“ da je bivši jugoslovenski predsednik Slobodan Milošević bio uključen u udruženi zločinački poduhvat za deportovanje Albanaca sa Kosova.\nNa pitanje o prevremenom oslobađanju trojice optuženih iz tog predmeta – generale Dragoljuba Ojdanića i Vladimira Lazarevića, kao i samog Šainovića – Henis je odgovorio da su kazne u SAD-u, gde je on rođen, mnogo strožije.\n“Ono što me zabrinjava je što osobe osuđene za ove teške zločine izgleda da ponovo dobijaju visoka mesta koja su pre toga imali“, rekao je Henis.\nU sklopu izložbe, u utorak će biti održan panel o zločinima počinjenim od strane Oslobodilačke vojske Kosova (OVK), dok je u sredu zakazan panel o zločinima koje su počinile srpske vojne i policijske snage.\nSledećeg ponedeljka planiran je intervju sa Sarandom Bogujevci, koja je 1999. kao 13-godišnja devojčica preživela masakr 14 albanskih civila – među kojima je bila i njena porodica.\nIzložba će trajati do 28. marta, kada će biti prikazan dokumentarni film “Dubina dva”, koji govori o o masovnim grobnicama u predgrađu Beograda u kojima su 1999. godine pokopani Albanci s Kosova.\nAntiheroj, Haag, Hrvatska, Kosovo, Ratni zločini, Srbija


Popisa najvjerovatnije nema ni ove godine – Portal Bar\nPopisa najvjerovatnije nema…\nPopisa najvjerovatnije nema ni ove godine\nVlada Zdravka Krivokapića ozbiljno razmatra mogućnost da popis stanovništva koji je planiran za četvrti kvartal ove godine odgodi za 2022. godinu, saznaje Pobjeda.\nU pitanju bi bilo već drugo odgađanje popisa, imajući u vidu da je prvobitni plan bio april ove godine.\nKao razlog za odgađanje popisa, izvori Pobjede bliski Vladi navode epidemiju korona virusa zbog koje su države regiona – Srbija, Hrvatska i Sjeverna Makedonija već odgodile za 2022. godinu svoje popise, ali i kratak rok za pripremu popisa od momenta usvajanja zakona.\nNEMA ZAKONA O POPISU\nCrna Gora, za razliku od Hrvatske, Srbije i Sjeverne Makedonije još uvijek nema zakon o popisu stanovništva, iako su te države regiona još prošle godine usvojile u svojim parlamentima sve neophodne zakonske pretpostavke.\nVlada u svom programu rada za 2021. godinu nije precizirala tačan termin održavanja popisa, iako je budžetom, koji još nije usvojen, predvidjela da će čitavi proces popisivanja koštati nešto preko 2,5 miliona eura.\nZakon bi po planu rada Vlade trebalo da pripremi Ministarstvo finansija i socijalnog staranja tek u četvrtom kvartalu ove godine, što ne ostavlja vremena da se popis pripremi do kraja ove godine.\n„Utvrditi zakon o popisu stanovništva, domaćinstava i stanova u 2021. godini. Ovim zakonom odrediće se organi nadležni za definisanje sadržaja, periodike, dinamike, metoda, metodologije i drugih odluka sprovođenja popisa stanovništva“, navodi se u programu rada Krivokapićeve Vlade, ali se ne navodi precizan termin popisa.\nU drugom vladinom dokumentu – Programu pristupanja Crne Gore EU za 2021. godinu, predviđeno je da se zakon završi u četvrtom kvartalu ove godine.\n„Zakon tek treba da se uradi, prođe javnu raspravu i usvoji. Rok je četvrti kvartal za donošenje na Vladi pa usvajanje u parlamentu. Izuzetno je teško očekivati da sve pretpopisne aktivnosti budu završne u posljednjem kvartalu pa čak i da situacija sa epidemijom bude riješena“, saopštio je izvor Pobjede.\nIzvor je podsjetio da pretpopisne aktivnosti u bilo kojoj državi traju više mjeseci, a da epidemija korona virusa predviđa poseban pristup.\nKONTAKT U EPIDEMIJI\nPotrebno je realizovati niz aktivnosti koje zahtijevaju direktan kontakt sa neposrednim učesnicima u popisu, instruktorima, popisivačima, članovima popisnih komisija i drugim osobama angažovanim za popisivanje specifičnih kategorija stanovništva, tako i direktan kontakt instruktora i popisivača sa građanima, što je u epidemiji i s obzirom na mjere jako teško.\nPrijedlogom zakona o budžetu Crne Gore za 2021. godinu predviđeno je 2,5 miliona eura za popis stanovništva.


Klop slaže kockice: Liverpul trijumfuje i u Kazanju?\nLiga Evrope Author:\tCentrala Bg - 05/11/2015\nLiverpul je morao da prevali skoro četiri hiljade kilometara da bi odigrao utakmicu u Kazanju gde mu je domaćin Rubin, koji je pre dve nedelje odneo bod sa Enfilda.\nU krajnje zanimlivoj situaciji u grupi B u kojoj je u prva tri kola samo Sion beležio pobede, Rubin ima samo dva boda, što ne predstavlja preveliki problem pošto su ispred njega Bordo sa isto toliko i Liverpul sa samo jednim bodom više.\nRubin je u prvom duelu na Enfildu ostavio dobar utisak, čak je i poveo golom Marka Devića. Emre Kan je izjednačio do kraja poluvremena, a Rubin je ipak uspeo da odoli svim napadima ”crvenih” iako je ostao sa igračem manje pošto je Oleg Kuzmin zaradio i drugi žuti karton.\nEkipu iz Kazanja privremeno vodi Valeri Čali, koji se tu zatekao nakon otpuštanja Rinata Biljatledinova u septembru. Razlog za to su loši rezultati u šampionatu Rusije i mada je Rubin trenutno izvan zone ispadanja, ima isto bodova koliko i Kubanj koji se trenutno nalazi na trinaestom mestu koje vodi u plej-aut.\nsasvim druga priča je bilans Rubina sa ekipama sa ostrva koje je pobedio u sva tri slučaja kada im je bio domaćin, a Čelzi, Totenhem i Vigan su timovi koji su se iz Kazanja vraćali praznih šaka.\nValeri Čali nema suviše problema sa sastavom ekipe, osim što će nedostajati suspendovani Oleg Kuzmin.\nJirgen Klop je počeo da pobeđuje i to je ono što je bilo potrebno navijačima Liverpula. Na Enfildu se ne pravi euforija oko rezultata, ali je teško ne biti raspoložen posle sjajne pobede na Stamford Bridžu, koja je došla nakon ne toliko ubedljive pobede protiv Bornmuta u Liga kupu.\nLiverpul je iskoristio šansu koja mu se ukazala i savladao neprepoznatljivi Čelzi zahvaljući Kutinju koji je bio dvostruki strelac i Kristijanu Bentekeu.\nNi Liverpul nije imun na ”oboljenje” koje imaju svi engleski klubovi, a to je da Ligu Evrope retko shvataju kao važno takmičenje. ”Crveni” su još bez pobede u Evropi ove sezone, a kuriozitet je da su sve tri utakmice završili istim rezultatom – 1:1. Iako su motivi Liverpula prvenstveno vezani za stvaranje konkuretnog tima za naredni period, sigurno je da se Klop neće tek tako odreći šanse da i u Evropi postigne dobar rezultat, ako mu se ukaže prilika.\n”Crveni” nisu izgubili nijednu takmičarsku utakmicu još od polovine septembra i poraza na Old Trafordu, što je jedan od razloga zbog čega su ipak favoriti u ovom duelu. Liverpul je inače jedan od trofejnijih timova u takmičenju sa tri osvojena trofeja, uključujući i onaj iz 2001. godine, kada su u nezaboravnom finalu savladali Alaves sa 5:4 posle produžetaka!\nLiverpul je pet puta putovao u Rusiju, gde je ostvario dve pobede i tri poraza. Pre tačno 20 godina je u okviru nekadašnjeg UEFA kupa savladao Alaniju rezultatom 2:1, a drugi tzrijumf je zabeležen u Ligi Šampiona protiv Spartaka iz Moskve.\nTags:Crveni, Jirgen Klop, Kazanj, Liga Evrope, Liverpul, Oleg Kuzmin, Rubin, trofej, UEFA\nTotenhem želi da se revanšira Anderlehtu za nedavni poraz\nDa li Partizan može do čuda na San Mamesu?


f Hrast star 600 godina nije pod zaštitom - ima poremećeno zdravlje - Arhus Centar Subotica\nHrast star 600 godina nije pod zaštitom - ima poremećeno zdravlje\nHrast na trasi autoputa Beograd-Preljina nije pod zaštitom države, a ima "vidne oznake poremećenog zdravstvenog stanja koje vodi ka kraju njegovog životnog veka", odgovor je Ministarstva energetike poslaniku "Zelenih Srbije" Ivanu Kariću, koji ne odustaje od namere da sačuva stablo staro oko 600 godina.\nKarić je, u poslaničkom pitanju upućenom resornom ministarstvu, pitao da li hrast sa zapisom ima status zaštićenog prirodnog dobra i ukoliko ne uživa takav status zašto se ne zaštiti kao prirodno dobro.\nMinistarstvo energetike, u pisanom odgovoru koje je stiglo u Skupštinu, navelo je da na osnovu utvrđenog stanja i izvršene procene mogućnosti pokretanja postupka za zaštitu, Zavod za zaštitu prirode je konstatovao da nema zakonske osnove da se stablo hrasta u Savincu stavi pod zaštitu.\nU odgovoru koji je potpisala ministarka Zorana Mihajlović, između ostalog, se navodi da se to drvo ne nalazi u Registru zaštićenih prirodnih dobara, da nema takav status i da nikada nije stavljeno pod zakonsku zaštitu.\nMinistarstvo je, u detaljnom objašnjenu, navelo da je "hrast u Savincu stablo velike starosti i impozantnih dimenzija, a da je uočljivo da ima vidne oznake poremećenog zdravstvenog stanja i da se nalazi u završnoj fazi razvoja, koja vodi ka kraju njegovog životnog veka".\nTakođe, stablo ima dosta suvih grana i centralni deo krošnje je suv, a prema stručnom iskustvu kod stabla te starosti unutrašnja trulež je intenzivnija nego što se vidi spolja, precizirali su iz Ministarstva.\nStablu u takvom stanju, navodi se, teško je pomoći primenom bilo kakvih aktivnih mera sanacije i zaštite, a najčešća mera koja se koristi u tim situacijama je uklanjanje suvih grana, što dovodi do toga da se izgled stabla bitno menja, gubi njegova izvornost i reprezentativnost.\nSa druge strane, upravo krošnja i izgled stabla predstavlja osnovne kriterijume za vrednovanje prirodnog dobra i eventualno predlaganje za zaštitu.\nMinistarstvo ukazuje da je stari hrast ujedno i zapis, a da su zapisi "sveta stabla" u narodu, gde postoji običaj da se ne smeju seći grane i na bilo koji drugi način uticati na njegov rast i razvoj.\nKod takvih stabala bilo kakvo sečenje grana je otežano, odnosno onemogućeno, kažu u Ministarstvu.\nS druge strane, narodni običaji i religijsko verovanje o zapisima predstavljaju osnov za očuvanje takvih stabala čak i kada nisu pod zakonskom zaštitom, piše u odgovoru.\nU Srbiji je zaštićeno 20-ak hrastova koji predstavljaju impozantne jedinstvene i rerezentativne primerke te vrste, a kao najbolji primer izdvaja se hrast u Ranilovića lugu.\nMinistarstvo zaključuje da je građevinskim i zemljanim radovima za pripremu trase autoputa neposredna okolina stabla potpuno modelirana ne samo površinski, već i u dubinu koliko zahteva konstrukcija budućeg puta, tako da se stablo nalazi kao na ostrvu, a pojedini koreni su vidljivi na površini.\nZeleni Srbije: Vlada da sačuva hrast u Savincu\nZeleni Srbije zatražili su danas da Vlada Srbije održi obećanje koje je dao nedavno ministar građevinarstva i urbanizma Velimir Ilić i sačuva hrast kod Savinca.\nPolitička partija Zeleni Srbije, kako navodi u saopštenju, nastaviće borbu da se hrast sačuva, kao i da se u Srbiju "konačno uvedu evropski i civilizacijske vrednosti i odgovornost".\nOni su reagovali na odgovor Ministarstva energetike, razvoja i zaštite životne sredine na poslaničko pitanje Ivana Karića, i naveli da je po prostornom planu "Područja posebne namene infrastrukturnog koridora..." prostor spomenika kulture od velikog značaja, i da je "Savinac" zaštićen.\n"Hrast se nalazi na ovom prostoru i kao takav je morao biti zaštićen. Jasno nam je zašto ova, do sada izrazito antiekološka, vlada ne vidi da hrast koji postoji već 600 godina treba i mora biti zaštićeno prirodno dobro. Sve što je urađeno u proteklih godinu dana u oblasti zaštite životne sredine nije bilo u skladu sa evropskim i ekološkim standardima", poručuju Zeleni Srbije.\nOni ističu da im nije jasno zašto je Zavod za zaštitu prirodnih dobara dozvolilo da se hrast ne zaštiti na vreme.\n"Standardi ne smeju da se snižavaju kada su u pitanju veliki infrastrukturni projekti. To je propust koji je nedopustiv u jednoj uređenoj državi koja teži da bude punopravna članica EU", zaključuje se u saopštenju.


Kongresni turizam traži rešenja – Zapadna Srbija\nKongresni turizam traži rešenja\nU organizaciji Kongresnog biroa Turističke organizacije Srbije je nakon duže pauze izazvane posledicama pandemije Covid-19, u sredu 09.06. u hotelu Crowne Plaza Beograd održan skup predstavnika kongresne industrije Srbije. Ovaj skup bio je prilika da se zajednički razgovara o stanju u kongresnoj industriji, kao i o mogućnostima za jačanje kapaciteta naših strukovnih udruženja u cilju boljeg pozicioniranja na međunarodnoj mapi.\nNa samom skupu predstavljeni su i rezultati istraživanja prema raspoloživim podacima ICCA o zastupljenosti pojedinaca u upravnim odborima međunarodnih asocijacija. Zaključci sa diskusije ukazuju da postoji mnogo prostora za osnaživanje kapaciteta strukovnih udruženja i njihovih lidera za uključivanje u upravljačke strukture međunarodnih asocijacija, kao i kreiranje mehanizma za podršku lokalnim udruženjima koja pokazuju potencijal za rast.\nSkupu su prisustvovali lideri eminentnih strukovnih udruženja i ambasadori kongresnog turizma, kao i predstavnici profesionalnih organizatora događaja i hotelske industrije. Događaj je bio podržan od strane udruženja hotelijera i restoratera Srbije – HORES, kao i domaćina skupa Hotela Crowne Plaza.\nTags Kongresni turizam Post navigation


Odbor Kongresa o budućoj politici SAD na Zapadnom Balkanu | EurActiv Serbia\nOdbor Kongresa o budućoj politici SAD na Zapadnom Balkanu\nSAD treba da povećaju angažman na Zapadnom Balkanu i da čvršće sarađuju sa EU u delovanju prema tom regionu, ocenjeno je na sednici Spoljnopolitičkog odbora Predstavničkog doma američkog Kongresa, na kojoj je bilo reči i o odnosu Srbije i Kosova i uticaju Rusije i Kine.\nNa sednici na kojoj su učesnici razmatrali političke pristupe koje bi administracija budućeg predsednika SAD Džozefa Bajdena mogla da primeni prema Zapadnom Balkanu, bivša američka državna sekretarka Medlin Olbrajt rekla je da Vašington treba da bude usmeren na uspostavljanje čvršće saradnje sa EU i na jačanje borbe protiv korupcije, za koju je ocenila da "cveta" na Balkanu urušavajući vladavinu prava.\n"Buduća američka administracija treba da podrži demokratski razvoj država Zapadnog Balkana. Nadam se da će one u Bajdenovoj administraciji imati partnera. On je bio angažovan na Balkanu na okončanju sukoba. Tim koji je predložio je veoma stručan i sposoban da pomogne zemljama (tog regiona) da očuvaju mir", kazala je Olbrajt.\nNavela je da američka strategija treba da omogući pomoć državama u reformskim procesima, ali i vršenje pritiska na one koje ne sprovode reforme.\nOlbrajt je konstatovala da je Balkan danas mirniji nego pre 25 godina, da se "zemlje nisu dezintegrisale", da žele članstvo u EU i da teže jačanju odnosa sa SAD, ali i da korumpirani lideri koriste nacionalne teme za održanje na vlasti, dok Rusija i Kina "unose nestabilnost", preneo je Glas Amerike.\nUkazala je da Srbija s Rusijom i Kinom razvija saradnju i da je potrebno temeljnije razmotriti srpsku kupovinu ruskog oružja.\n"To što može da bude predmet sankcija, ali treba razmotriti šta se tačno kupuje. Teško je pitanje i ne tiče se samo Srbije, već i toga šta radi Turska, koja kao članica NATO takođe kupuje rusko naoružanje. Potrebna je istraga i akcija Kongresa u tom smeru", smatra Olbrajt.\nDodala je da Rusi u Srbiji "isprobavaju ono što rade u drugim delovima Istočne Evrope - podrivanju demokratije i udaljavanju zemalja od Zapada".\nOlbrajt je rekla da Kina kroz inicijativu "Pojas i put" ulaže u transport i rudarstvo, gde jeste potrebna pomoć regionu Balkana, i da je zato važno razvijati ekonomsku saradnju SAD i Srbije.\nOcenila je da nedavno otvaranje beogradske kancelarije Finansijske korporacije SAD za međunarodni razvoj (DFC) treba iskoristiti kao sredstvo za pomoć kroz investicije i učešće privatnog sektora.\nŠefica američke diplomatije od 1997. do 2001. godine ocenila je da Srbija "ne treba da onemogućava" proces "razvoja državnosti Kosova".\nPredsedavajući Odbora za spoljne poslove Eliot Engel, rekao je da je Kosovo nezavisno, da se nikada neće vratiti u sastav Srbije, a da je za Beograd vreme da "nastavi dalje".\n"Blokiranje priznanja nezavisnosti Kosova širom sveta i članstva Kosova u Ujedinjenim nacijama sputava Srbiju", kazao je Engel.\nKongresmen Demokratske partije iz Njujorka naveo je da problem za Srbiju predstavlja njen jak odnos sa Rusijom.\n"Kao što je rekao američki ambasador Hojt Ji, Srbija ne može istovremeno da sedi na dve stolice. U Izveštaju našeg Ministarstva odbrane navodi se da je do približavanja Moskve Beogradu uglavnom došlo otkako je predsednik (Srbije Aleksandar) Vučić preuzeo dužnost", dodao je Engel.\nProfesor vašingtonskog Univerziteta Džons Hopkins i stručnjak za Balkan Danijel Server, rekao je da je obnova američke posvećenosti tom regionu u saradnji s evropskim saveznicma, ključni preduslov za rešavanje preostalih problema.\n"Dijalog Prištine i Beograda koji vodi EU, može da bude od pomoći, ali je potreban veći angažman SAD. Dijalog je potrebno pratiti, uključujući primenu prethodno postignutih sporazuma", kazao je Server.\nNaveo je da bi trebalo proširiti mandat suda za zločine nekadašnje Oslobodilačke vojske Kosova tako da on obuhvati i zločine počinjene u Srbiji, uključujući ubistvo trojice braće Bitići, američkih državljana albanskog porekla.\nDodao je da je potrebno odobriti viznu liberalizaciju za građane Kosova.\nServer je rekao da bi SAD trebalo da "pritisnu Evropljane da sankcionišu" one koji zagovaraju nezavisnost Republike Srpske.\n"Potrebno je da Evropljani, uz vidljivu podršku SAD, ojačaju i prekomponuju svoje trupe u gradu Brčkom, na severoistoku BiH, kako bi blokirali eventualnu secesiju. SAD bi trebalo da pokušaju da blokiraju rusko naoružavanje entitetskih policija, kao i hrvatsko i srpsko političko mešanje", kazao je Server.\nOn je ocenio da Dejtonski sporazum više nije efikasan i da služi, kako je rekao, "interesima etničkih pljačkaških barona".\nPredstavnik nevladine Fondacije Džejmstaun, Januš Bugajski, rekao je da dijalog Srbije i Kosova treba da vodi uzajamnom priznanju nezavisnosti.\n"To će omogućiti njihov napredak u evroatlantskim integracijama. U tome je potrebna pomoć administracije SAD, oličena u tešnjoj saradnji sa EU", kazao je Bugajski.\nGovoreći o uticaju Rusije na Balkanu, Bugajski je naveo da Moskva na tom području "širi svoje geostrateške interese, domete i uticaje".\n"Pokušavajući da balansira, Srbija se okreće od zapadnih partnera i utiče na slabljenje bezbednosti Balkanskog poluostrva. Rusija razvija veze s medijima, poslovnim ljudima i pojedinim političarima. Trebalo bi sankcionisati ruske oligarhe i pomoći medijima da se bore protiv dezinformacija koje šire Rusija i Kina", rekao je Bugajski.\nOn je kazao da treba pažljivo pratiti članice NATO u Evropi, odnosno njihov doprinos budžetu Alijanse, ali i zbog ruskog uticaja, posebno u zemljama kao što su Bugarska i Mađarska koje bi, kako je naveo, mogle da budu otvorene prema ruskim pokušajima destabilizacije.\nPovodom uticaja pandemije korona virusa na Balkan, Bugajski je ocenio da će biti potrebna "velika pomoć" EU i SAD.\n"Društveno-političke posledice pandemije i ekonomske krize mogu da budu jačanje nacionalizma, populizma i uticaja loših spoljnih aktera. Rusija je kratkoročna, a Kina dugoročna pretnja američkim interesima u regionu", ocenio je Bugajski.\nDodao je da će uticaj Kine zavisiti od njene unutrašnje ekonomske situacije, ali da je potrebno da SAD budu proaktivne i podstiču zapadne investicije kroz razvojne fondove i stvaranje pravnih, birokratskih i lokalnih uslova za privlačenje stranih investicija.


Slom Milana - Sportske.net\nNavijači okrenuli leđa, porazi kod kuće pokazuju da će ovo biti izgubljena sezona, niko nema rešenje. Zvone Boban kaže da u poslednjih 25 godina nije video goru ekipu Milana, a mediji jednodušni u oceni da Alegri nije kriv, ali da će platiti ceh...\nMilan je ponovo izgubio kod kuće, posle Sampdorije i Atalanta je odnela bodove sa "San Sira", a iskreno, u većem delu tih 180 minuta, "Rosoneri" su bili očajni. Jasno, nije to prava slika, dosta je povređenih igrača, ali i sa njima Milan nema šta da traži ni u Italiji, kamoli u Evropu.\n"Dosta opravdanja, imamo tim za titulu", grmeo je Galijani nakon što su u finišu prelaznog roka stigli Krkić i De Jong. Oni koji bolje poznaju fudbal nisu ga uzeli za ozbiljno, Milan je prodao dvojicu najboljih igrača, Ibru i Tijaga Silvu, godinu dana posle Pirla, stvari su pokupili i ostali "Senatori", Nesta, Sedorf, Gatuzo, Zambrota, Pipo Inzagi.\nPrazna kasa, odnosno Berluskonijevo odbijanje da uloži novac u tim, ostavili su Alegrija na vetrometini. Pritisak je rastao nakon izgubljene titule, zameraju mu česte povrede, ali i pogrešne izbore.\nMeđutim, uvek krvi gladni mediji ovoga puta su stali na stranu trenera, niko sa ovim timom ne bi mogao više, krivci su Galijani i Berluskoni, ne Maks Alegri. To ga naravno neće spasiti otkaza, ako Milan ne dobije Anderleht na startu LŠ, svaka sledeća utakmica bi mogla da bude poslednja.\nNavijači su letos pokazali šta misle, Milan ima samo 23 000 pretplatnika, najmanje u Berluskonijevoj eri, i desetak hiljada manje nego u poslednjih par godina.\nNije to sve, sablasne tribine San Sira pokazuje da klubu više ne veruju, a objašnjenje Berluskonija i Galijanija da Milan mora da vodi računa o fer pleju je prihvaćeno hladno. Pobede i trofeji su zaboravljeni, a nije progutana priča o podmlađivanju ekipe, jer Milan talentovane mlade igrače nema.\nSinoć se posle poraza od komšija iz Bergama oglasio i Zvone Boban. Nekadašnja "desetka" Milana sada radi kao stručni konsultant za Skaj Italiju.\n"Možete da izgubite, ali ne možete da ne igrate fudbal. Milan nije igrao, nema kvalitet. Nikad nismo bili ovako slabi", jasan je legendarni fudbaler "Rosonera", koji je pri tome mislio na poslednjih četvrt veka, od kada je Berluskoni vlasnik kluba.\nU stvari Milan je lošije startovao u prvenstvu pre više od 80 godina. U sezoni 1930. - 1931. su izgubili na startu dva meča, od Juventusa i Lacija.\nZaista, ovo već počinje da liči na košmarnu sezonu, a nije ni polovina septembra...


Tužilaštvo: Uhapšen i osumnjičeni za podstrekivanje napada na Daška Milinovića – Matrica slobode medija\nPosted on April 18, 2021 by Teodora\nNovi Sad, 18.04.2021. –\nOsnovno javno tužilaštvo u Novom Sadu će u daljem toku postupka prikupiti sve dokaze i preduzeti sve potrebne dokazne radnje radi donošenja javnotužilačke odluke, o čemu će javnost biti blagovremeno obaveštena“, navode iz tužilaštva.\nPodsećamo da je za ponedeljak najavljen protest „Novi Sad protiv fašizma“. Mada se u pozivu ne navodi, može se pretpostaviti da je povod za protest napad na Daška Milinovića. Više o tome OVDE.\n← Previous Previous post: Novac poreskih obveznika iz Bora namenjen medijima odlazi van grada. Nema kraja političkom mulju\nNext → Next post: BIRODI: REM nije postupio po rešenju poverenika za informacije – skriva podatke


ANTIĆ I PALMA U OBRENOVCU: Mora mnogo više novca da se vrati u ovaj kraj! • HAPPYTV.RS\nANTIĆ I PALMA U OBRENOVCU: Mora mnogo više novca da se vrati u ovaj kraj!\nAleksandar Antić, kadidat za gradonačelnika liste SPS – JS i Dragan Marković Palma, predsednik Jedinstvene Srbije, na tribini u selu Zabrežje u Obrenovcu, obratili su se žiteljima ovog mesta.\nObraćajući se žiteljima sela Zabrežje u Obrenovcu, Aleksandar Antić, kandidat za gradonačelnika liste SPS-JS govorio je o razvoju čitavog kraja i naglasio\n„Ovde gde se stvara polovina srpske električne energije, ovde gde se trudom rudara i radnika u Termoelektrani proizvodi struja za Srbiju, mora mnogo više novca da se vrati u ovaj kraj i kroz ekološke projekte koji čuvaju zdravlje obrenovčana, ali i kroz izgradnju konkretne infrastrukture koja će učiniti život građana boljim“.\nDo sada su uložena velika sredstva u postrojenja za odsumporavanje i zaštiti vazduha i zemljište od zagađenja iz Termoelektrane i tu se poboljšanja već vide.\n„Politika naše koalicije je usmerena u borbi protiv bele kuge, moramo dati veću podršku porodicama sa više dece, moramo pomagati nezaposlene majke i brinuti o tome kako svu decu da upšemo u vrtiće, u škole, kako da pomognemo roditeljima gde je jedan roditelj nezaposlen“, rekao je Dragan Marković Palma i dodao, „da građani treba da glasaju za dela, za one programe koji su već ostvareni u opštinama gde je ova koalicija na vlasti ili gde odlučujuće utiče na život građana. Dela za koja se zalažemo stanuju na adresi liste Ivica Dačić, Socijalistička partija Srbije – Dragan Marković Palma, Jedinstvena Srbija, na broju 3.“


Đurović: Cilj da do kraja mandata aktuelne vlasti dobijemo datum ulaska u EU - PV Informer Đurović: Cilj da do kraja mandata aktuelne vlasti dobijemo datum ulaska u EU - PV Informer\nĐurović: Cilj da do kraja mandata aktuelne vlasti dobijemo datum ulaska u EU\n1 mesec pre 74 pregleda Izvor: kolektiv.me\nPredsjednica Skupštine Crne Gore Danijela Đurović sastala se danas sa Borisom Gandelom, ambasadorom Republike Slovačke u Crnoj Gori.\nPredsjednica Đurović je podsjetila na podršku Slovačke tokom ključnih istorijskih odluka u Crnoj Gori. Istakla je da zajednička evropska perspektiva predstavlja podsticaj za unapređenje bilateralne saradnje. Takođe je izrazila zahvalnost ambasadoru Gandelu na kontinuiranoj podršci Slovačke u procesu pridruživanja Evropskoj uniji, apostrofirajući važnost slovačke podrške evropskoj integraciji Zapadnog Balkana.\nCrna Gora ostaje snažno posvećena svom spoljnopolitičkom kursu, pa vladavina prava zauzima ključnu ulogu u reformskom napretku, te da je cilj da do kraja mandata aktuelne vlasti dobije se datum ulaska u EU, navodi se u saopštenju.\nPredsjednica Skupštine je kazala da su pred njima brojni izazovi te da je kontinuiranim političkim dijalogom potrebno doći do kvalitetnih rješenja u pravosuđu, sa posebnim akcentom na Ustavni sud, izbor četiri člana Sudskog savjeta iz reda uglednih pravnika, izbor VDT-a i SDT-a.\nU vezi sa tim, akcenat je stavljen na odlučnost Skupštine Crne Gore i 43. Vlade da ulože maksimalne napore u pravcu sprovođenja potrebnih reformi na putu ka EU, i ukazali su na dobru saradnju izvršne i zakonodavne vlasti, što u prethodnom periodu nije bio slučaj.\nPredsjednica Đurović se osvrnula i na parlamentarnu diplomatiju i istakla da je ona može biti mehanizam kojim se može dostići konsenzus unutar EU da naša država treba po ubrzanoj proceduri biti primljena u članstvo, istakli su saopštenju.\nAmbasador Gandel je pozdravio učešće manjina u vlasti, ističući da u svijetlu geopolitičkih dešavanja Crna Gora ima priliku da postane dio evropske porodice naroda.\nOn je ocijenio da svi politički akteri treba predano da rade na ispunjavanju zadataka iz evropske agende, kao i da za Slovačku politika proširenja neće biti završena bez potpune integracije zemalja Zapadnog Balkana.


Udruženje Trebinjaca u Beogradu poklonilo reprint knjige o Luki Vukaloviću Narodnoj biblioteci | Hercegovina Press\nUdruženje Trebinjaca “Jovan Dučić” u Beogradu uradilo je reprint knjige Vladimira Ćorovića “Luka Vukalović i hercegovački ustanci 1852-1862”, koju od danas svi zainteresovani čitaoci mogu da iznajme u trebinjskoj Narodnoj biblioteci.\nPrimjerke reprinta Narodnoj biblioteci poklonio sekretar udruženja Milivoje Mišo Rupić, koji je istakao da je knjiga štampana 1923. godine, dok su u reprintu dodati govori vladike Grigorija, književnika Milovana Vitezovića i putopis Aleksandra Vlatkovića koji je u Odesi pronašao grob Luke Vukalovića, te nekoliko fotografija.\n“Ovo nije prvi put da Udruženje Trebinjaca u Beogradu poklanja knjige koje je štampalo trebinjskoj Narodnoj biblioteci, Gimnaziji, kao i drugim bibliotekama širom Republike Srpske i Republike Srbije”, istakao je Rupić.\nDirektor Narodne biblioteke Milosava Supić Vuković izrazila je zahvalnost Rupiću, navodeći da će novi naslovi dodatno obogatiti fond knjiga i omogućiti čitaocima da detaljnije upoznaju lik i djelo velikog vojskovođe Luke Vukalovića, ali i ustanika iz srpsko-turskog rata.\nOna je podsjetila da je udruženje ranije Narodnoj biblioteci poklonilo knjige “Diplomatski spisi Jovana Dučića” i “Aneksija Bosne i Hercegovine i srpsko pitanje iz 1908. godine”, koju je Jovan Dučić napisao u Rimu 1908. godine\nReprint “Luka Vukalović i hercegovački ustanci 1852-1862. godine” poklonjeno je i biblioteci Gimnazije “Jovan Dučić” i odboru Srpskog prosvjetnog i kulturnog društva “Prosvjeta” u Trebinju.


MILO ŠURUJE SA SVIMA ZARAD OČUVANJA VLASTI: Režimu u Podgorici bliži Turci, Albanci i NATO od Srba i Srbije | Najnovije vesti - Srbija danas\n05.06.2019. • 08:05 Srbija Danas/Sputnjik\nIzveštaj Evropske komisije o napretku Crne Gore za 2019. u domaćoj javnosti dominantno ocenjen kao najgori koji je Crna Gora ikada dobila od početka procesa pridruživanja Evropskoj uniji.\nIako je izveštaj Evropske komisije o napretku Crne Gore za 2019. u javnosti dominantno ocenjen kao najgori koji je Crna Gora ikada dobila od početka procesa pridruživanja Evropskoj uniji, vlasti u Podgorici i dalje podstiču entuzijazam da će Crna Gora evropske integracije uskoro privesti kraju. Međutim, novina u strategiji zvanične Podgorice u poslednje vreme je da crnogorski čelnici sve manje govore o ispunjavanju evropskih standarda, a sve više apostrofiraju potrebu da zemlje Zapadnog Balkana, a pre svega Crna Gora, u Evropsku uniju moraju biti primljene "zbog geopolitičkih razloga".\nPredsednik Crne Gore Milo Đukanović taj zahtev opravdava činjenicom da se na Balkanu trenutno vodi "strateška politička borba" koju personifikuju dva moćna pokreta: prvi koji predvode vlade koje žele svoje zemlje kao članice EU i NATO-a i drugi koji se tome protivi, a podržan je od zemalja poput Kine, Rusije i Turske. Poruke crnogorskog šefa diplomatije Srđana Darmanovića takođe su na istom fonu. On tvrdi da će "EU morati da posmatra proširenje, osim kao politiku koja ide u susret standardima, i kao geopolitičko pitanje". Po logici crnogorskih prvaka, sada još jedino preostaje otvoriti oči uspavanoj evropskoj i evroatlantskoj zajednici, kako bi ta ideja bila realizovana.\nAnalitičar i građanski aktivista Luka Radonjić takođe primećuje da se retorika Podgorice na temu evropskih integracija sve više od ispunjavanja standarda i zatvaranja pregovaračkih poglavlja sa EU premješta na teren "visoke politike".\n- Izveštaj Evropske komisije za Crnu Goru ili kako ga deo javnosti zove "nokaut izvještaj" zapravo je samo pismenim putem i na stranom jeziku potvrdio ono što znamo i razumemo i na našem srpskom: da je stanje u Crnoj Gori katastrofalno. Međutim, u susret ovom izveštaju tokom nekoliko poslednjih meseci više puta su se čule Đukanovićeve izjave upućene zvaničnom Briselu, koje se kreću od upozoravajućeg do kritičkog tona Zapadu, od "ako nas vi nećete"… i "postoje i druge zainteresovane strane za saradnju", do toga da "Rusija ima aspiracije na Balkanu, a vi nam i dalje držite poluzatvorena vrata" - kaže Radonjić za Sputnjik.\nOn s ironijom primećuje da ne znači da je vladajući DPS u potpunosti odustao od već čuvene "implementacije evropskih standarda", koja zasad ostaje samo na rečima.\n- Ne možete odustati od nečega što nikada niste suštinski ni želeli. Uspostavljanje evropskih standarda, posebno u delu koji se odnosi na pravosuđe, do temelja bi uzdrmalo Đukanovićev sistem vladavine, zato on i ne ide ka ispunjenju standarda, već pokušajem da pitanje pristupanja EU upakuje kao geopolitičko pitanje, želi da "kupi ulaznicu kod tapkaroša", po ugledu na Rumuniju i Bugarsku, u krajnjem, da od Evrope dobije ono što je dobio svojevremeno od Vašingtona, poziciju na Zapadu i da mu žmure na jedno oko - smatra Radonjić.\nPokušaj vlasti u Podgorici da Crnu Goru predstave kao branik evroatlantskih vrednosti na Balkanu nije u potpunosti iskren, što se najbolje očituje kada je u pitanju odnos Crne Gore i Turske.\n- Zvanični podaci s kraja prošle godine govore da su turski državljani osnovali 2.097 firmi u Crnoj Gori. Podsećanja radi, 2015. godine bilo je registrovano svega 29 privrednih subjekata čiji su osnivači Turci. Putem sredstava javnog informisanja saznali smo da u Crnoj Gori postoje čitave agencije koje su na usluzi turskim državljanima, da se što lakše i brže adaptiraju na život u Crnoj Gori. A Podgorica i Ankara su nedavno postale "gradovi pobratimi".\n- U podgoričkoj osnovnoj školi "Oktoih" organizovana je proslava praznika države Turske, a u prisustvu uprave škole, zvaničnika turske ambasade i turskih investitora, deca su igrala trbušni ples, što u simboličkoj ravni samo potvrđuje ono što je prisutno i u ekonomskoj, veliki povratak Turske na Balkan. Ukoliko Đukanović odnos sa Turskom koristi u taktici sa EU, to će svakako imati svoju cenu, kao uostalom i svako geopolitičko "kockanje" sa silama koje imaju ekspanzionistički karakter, kao što je to istorijski slučaj sa Turskom - upozorava Radonjić.\nU geopolitičko pakovanje crnogorskih evroatlantskih integracija ušlo je i kosovsko pitanje. U nastojanju da ide niz dlaku promoterima samoproglašene kosovske nezavisnosti, crnogorskom predsedniku se nedavno omaklo "kreativno tumačenje" zaključaka Badinterove komisije, po kojoj, da podsetimo, granice država, odnosno, bivših republika SFRJ "postaju granice zaštićene međunarodnim pravom" i koje se, kako je precizirao, "ne mogu menjati, osim uz slobodno postignut dogovor".\nIpak, iako je crnogorski predsednik u tom smislu mnoge u regionu doveo u nedoumicu, kazavši da se kada je u pitanju rešavanje kosovskog problema zalaže za primenu Badinterove formule (dakle, avnojevske granice po kojima Kosovo i Metohija predstavljaju pokrajinu u sastavu Srbije), Radonjić upozorava da se tu nikako ne treba zavaravati, te da je Đukanovićev odnos po pitanju samoproglašene kosovske nezavisnosti kristalno jasan.\n- Kao što je početkom devedesetih godina Đukanović zagovarao ispravljanje avnojevskih granica nazivajući ih delom "priučenih boljševičkih kartografa" i to na Televiziji Crne Gore 1991. godine (baš u godini Badinterove komisije), tako se danas zalaže da one budu okvir za dogovor Srbije i albanskih lidera sa Kosova. Kao što je nekada retorikom o odbrani suvereniteta Srbije na Kosovu i kritikom albanskih političara kao mladi političar u džemperu pokušavao da se probije u ogromnoj gužvi njemu sličnih i obezbedi srpske glasove, tako i danas sklapanjem dilova sa kosovskim Albancima i apsolutnom političkom podrškom njihovim zahtevima ide protiv suvereniteta Srbije, sa namerom da ne izgubi podršku albanskih stranaka u Crnoj Gori - tvrdi Radonjić.\n- Na nedavno održanim izborima u Tuzima na kojima je DPS poražen, a posebno na proslavi pobede sa simbolima UČK, Albanci su mu jasno stavili do znanja ko je tu šef. Njegovo paktiranje sa Prištinom, Tiranom i Ankarom rezultat je namere da postigne veliku glasačku mobilnost manjina i manjinskih stranaka, kako bi na narednim izborima sačuvao vlast, jer mu sve više opada poverenje u pravoslavnom biračkom telu, a zahvaljujući najnovijim potezima protiv crkve, verovatno će još i više - zaključuje Radonjić.\nTagovi: Crna Gora, Milo Đukanović, EU, integracije, Turci, Albanci, NATO\nSvima je jasno i istoku i zapadu na koju kartu igra Milo, svaka zemlja ima po stotine anslitičara koji analaziruju svoje i druge političare, pa im tako Milo jako interesan, ali ne zbog politiku koju predlaze , već zbog pohlepstvo koje poseduje, svima je jasno da je on čovek koji se prodaje, ko više love sa njim sam, njegova epoha vladavine je gora nego epoha vladavine severne koreje, milo nije stvorio jaku državu , jel nije ulagao u državi , uložio je jaku mafiju dve grupe koje imaju po desetak podgrupa, to sto međju njima rat buhti , to je zato sto ne mogu podeliti poslove, interesno je da Milo jako se udvara kosovu i Albaniji, pa to je normalno, sto više ljubavi to jeftinije narkotike i cigarete, plus simpatije iz EU i SAD, e sad šta je tu dobio narod? Ništa, narod je izgubio državu , posle mila biće to jedna velika NATO država , i to će biti prioritet zapošljavanja naroda, albanija će uspeti da se raširi delimično i biće stanovnistvo 70 procenti albanskog stanovništa i 30 crnogorskog i ostalih , za nekih 50 godina albanija postupa kao sa kosovom i dobiće podršku svojih saveznika , crna gora više ne postoji, biće to jedna od časti velike albanije, sa leglom mafije, i NATO baze u kojoj će biti smesteni svi srbomrzci. Eto toliko od Djetića naših .\nŠiroko im svako polje kojim će se lepo vratiti odakle su došli. Pod hitno se svakom državljaninu "ekološke" (nevažno je da li imaju dvojna državljanstva) uvesti naplatiti obavezno naplaćivanje boravišne takse i tretirati ih kao turiste.


Tehnički detalji i saradnja sa školama | Elektronski dnevnik\nSoftver E-dnevnik je prisutan u preko 700 osnovnih i srednjih škola širom Srbije. Radi se o dve softverske aplikacije, koje čine administrativni i nastavnički modul. Oba modula koriste „My Sql“ bazu podataka (besplatna licenca, stabilna, robustna i brza), koja je precizno dizajnirana radi optimizacije i brzog čitanja svih školskih podataka. Za Internet modul smo predvideli PHP skripte, koje proveravaju PIN kodove i čitaju podatke za konkretnog učenika. Za SMS ili telefonsku proveru ocena Mobilni operater šalje zahteve do našeg servera odakle se šalju sve ocene za dotičnog učenika prema korisniku koji je poslao zahtevnu SMS poruku ili je telefonirao!\nInstalacija softvera je moguća na svim Windows operativnim sistemima. Sam softver pored ćirilice i latinice može da primi podatke na bilo kojoj kodnoj strani nacionalnih manjina (mađarski, slovački, rumunski, rusinski, romski…). Softver može da radi i mrežno, onosno moguće je administrativni modul i bazu podataka instalirati na jedan računar, a na druge umrežene računare treba postaviti samo maske za nastavnički modul, ti kompjuteri će takođe imati pristup bazi ocena bez zastoja! Na osnovu iskustva znamo da je za oko 1000 učenika škole dovoljan samo jedan računar za rad koji se može koristiti i za druge potrebe. (nije blokiran E-Dnevnikom)\nSaradnja sa školom bi bila regulisana putem tipskog Ugovora o poslovno-tehničkoj saradnji, koji bi jasno definisao obostrane obaveze i interese. U najkraćem, saradnja bi započela postavljanjem i instalacijom softvera sa naše strane. Prema Ugovoru, naša obaveza bi bila besplatno održavanje programa u periodu od jednog školskog polugodišta sa obaveznim periodičnim dolascima, dok cena celog projekta zavisi od načina instalacije, prezentacije, obuke, servisa projekta koji će se instalirati. Škola postaje trajni vlasnik licence softvera.\nInače, uvek smo spremni za dolazak na neformalan razgovor u školu, gde bi se Upravi i svim zainteresovanima prezentovao opisan projekat u celosti bez ikakvih obaveza, a moguća je i besplatna instalacija demonstracione verzije programa.


Obavještenje o dodjeli ugovora u postupku javne nabavke laptopa za potrebe Elektrotehničkog fakulteta Univerziteta u Banjoj Luci - LOT 4\nObavještenje o dodjeli ugovora u postupku javne nabavke laptopa za potrebe Elektrotehničkog fakulteta Univerziteta u Banjoj Luci - LOT 4. PRILOG: Obrazac realizacije LOT 4.\nObavještenje o dodjeli ugovora u postupku javne nabavke računarske opreme za potrebe Medicinskog fakulteta Univerziteta u Banjoj Luci - LOT 3\n10.06.2021. Javne nabavkeUniverzitet u Banjoj Luci\nObavještenje o dodjeli ugovora u postupku javne nabavke računarske opreme za potrebe Medicinskog fakulteta Univerziteta u Banjoj Luci - LOT 3. PRILOG: Obrazac realizacije LOT 3.\nOdluka o izboru najpovoljnijeg ponuđača u postupku javne nabavke elektroagregata za lov ribe za potrebe Prirodno-matematičkog fakulteta Univerziteta u Banjoj Luci\n10.06.2021. Javne nabavkeUniverzitet u Banjoj LuciOdluka o izboru najpovoljnijeg ponuđača\nOdluka o izboru najpovoljnijeg ponuđača u postupku javne nabavke elektroagregata za lov ribe za potrebe Prirodno-matematičkog fakulteta Univerziteta u Banjoj Luci. PRILOG: Odluka o izboru.\nObavještenje o dodjeli ugovora u postupku javne nabavke radova na sanaciji stolarije za potrebe Filozofskog fakulteta Univerziteta u Banjoj Luci\n09.06.2021. Javne nabavkeUniverzitet u Banjoj LuciObavještenje o dodjeli ugovora\nObavještenje o dodjeli ugovora u postupku javne nabavke radova na sanaciji stolarije za potrebe Filozofskog fakulteta Univerziteta u Banjoj Luci. Prilog: Obrazac realizacije.


Perihard zvanični Lexmark Expert Service Partner Perihard zvanični Lexmark Expert Service Partner – Personal magazin\nPerihard zvanični Lexmark Expert Service Partner\n“Perihard inženjering” saopštio je da je postao zvanični Lexmark Expert Service Partner, što je rezultat obostranog prepoznavanja velikog potencijala koji se očekuje od ove saradnje. Trend upravljanja štampom kroz modernizaciju…\n“Perihard inženjering” saopštio je da je postao zvanični Lexmark Expert Service Partner, što je rezultat obostranog prepoznavanja velikog potencijala koji se očekuje od ove saradnje.\nTrend upravljanja štampom kroz modernizaciju opreme i optimizaciju troškova zahvatio je srpsko tržište, a ova saradnja će ubrzati informisanje kompanija o prednostima modernih printing rešenja, kao i njihovu implementaciju, navedeno je u saopštenju.\nKako se dodaje, “Perihard” želi da ukaže da u ovom trendu leži budućnost štampe, koja više nema alternativu, a govori se o potpunoj optimizaciji: angažovanog hardware-a, software-a, kojim se upravlja svim uređajima i aktivnostima korisnika, radnog vremena zaposlenih, korišćenja papira.\n– Iskustva stečena u prethodnih 25 godina, partnerski odnos sa korisnicima, praćenje najnovijih tehnologija i njihova implementacija u realnim poslovnim uslovima, čine “Perihard” vodećim nezavisnim implementatorom MPS rešenja u Srbiji. Saradnja sa Lexmark-om će svakako unaprediti naše aktivnosti i pružiti našim klijentima više mogućnosti u izboru optimalnog printing rešenja – izjavila je Bogdanka Pešić, direktora kompanije “Perihard inženjering”.\nPerihard zvanični Lexmark Expert Service Partner was last modified: September 27th, 2012 by Redakcija\nLexmarkPerihardPerihard inženjeringService Partner


EXPRES - Mihajlović: Mnogi jedva čekaju da se ponude Vučiću\nBEOGRAD - Potpredsednica vlade Srbije i Srpske napredne stranke Zorana Mihajlović izjavila je da je najvažnija činjenica ovih izbora to što je lista “Aleksandar Vučić - Srbija pobeđuje” ostavila apsolutnu pobedu na svim izborima, navodeći da će to biti garant političke stabilnosti i daljeg ekonomskog razvoja zemlje.\n"Posle dve godine teških i nepopularnih reformi dobili smo gotovo 70.000 glasova više nego na prošlim izborima. To je najbolji dokaz koliko poverenje kod građana imaju Aleksandar Vučić i SNS. Sve ciljeve smo ispunili, ostvarili smo veliku pobedu i ovo je velika pobeda Srbije i njenih građana koji su odlučili da žele sigurnu budućnost", rekla je Mihajlović za "Blic".\nOna je istakla da SNS ima aposlutnu većinu u parlamentu Srbije i Vojvodine, kao i da će imati jakog premijera Vučića i jaku Vladu Srbije.\n"I možda najvažnije, naša aposlutna pobeda je garant političke stabilnosti Srbije kao preduslova daljeg ekonomskog razvoja", izjavila je Mihajlović.\nOna je dodala da SNS ima manji broj poslanika nego na prošlim izborima, jer je u Skupštinu prošlo još nekoliko lista.\n"Ali i to će doprineti kvalitetnijem radu Skupštine i dobro je što će građani moći sada i na delu da vide stranke koje su u kampanji obećavale kule i gradove“, kaže Mihajlović.\nPotpredsednica SNS je istakla da će novi premijer Aleksandar Vučić i najviši organi stranke odlučiti kako će izgledati buduća vlada, ali posle skupštine SNS 28. maja.\n"Znam da mnogi jedva čekaju da pozovu Vučića i ponude mu se za novu vladu, ali moraće malo da sačekaju. Mi smo uvek spremni da podelimo odgovornost sa onima koji znaju i mogu da pomognu da više i jače pokrenemo našu ekonomiju i otvaramo nova radna mesta, da uvedemo evropske standarde. Saradnje nema sa onima koji žele izolaciju Srbije i onima koji bi da vrate tajkune u politički život", navodi Mihajlović.\nKomentarišući pritužbe opozicije da je bilo izborne krađe, ona je istakla da smo od "tolike izborne krađe došli do toga do dve nepravilnosti na glasanju koje je prijavila SNS".\n"Videli ste nervozu i pritisak opozicije koja je spremna da odmah viče “krađa”, a da ni ne sačekaju rezultate RIK. Videli ste kako su se svi ujedinili za nekoliko minuta. I to dovoljno govori o njima. I onda čitam kako su pobednici izbora oni koji su na jedvite jade preskočili cenzus, a ne naša lista koja je osvojila više glasova nego svi oni zajedno", ističe Mihajlović.\nNa pitanje kako komentariše ulazak "proruskih partija" u parlament, Mihajlović kaže da ako bi se tako vagalo, onda je bez dileme "SNS sa Aleksnadarom Vučićem najbolji partner Rusije".\n"Ako mislite na SRS njima je najviše pomogao Haški tribunal da uđu u parlament, nego što su za saradnju sa Rusijom, tako da su oni pre "prohaška" nego proruska partija. Govorila sam da će Srbija imati problem sa desničarskim strankama, ne zato što se zalažu za saradnju sa Rusijom, već zato što žele da izoluju Srbiju. Politika SNS ostaje ista, idemo ka EU, nećemo uvoditi sankcije Rusiji i učinićemo sve da sačuvamo najbolje odnose sa Rusijom i drugim najvećim zemljama sveta", poručila je Mihajlović.\nMore in this category: « Borko Stefanović mora da vrati 5,8 miliona dinara u budžet\tNovosti: Ružić i Tončev ruše Dačića? »


Dana 23. 02. 2021. održan je sastanak u Sekretarijatu za poljoprivredu, vodoprivredu i šumarstvo, gde nas je primio sekretar gospodin Čedomir Božić, pomoćnik gospodin Mladen Petreš i gospodin Darko Milanković podsekretar u Sekretarijatu za regionalnu saradnju APV. Ispred udruženja Dunav 1245 prisustvovali su Rajko Marinković i Dejan Gluvačević.\nTema sastanka je dogovor oko uključivanja Sekretarijata u III događaj evropskog projekta EFYRA (Evropska budućnost mladih u ruralnom području) u okviru programa „Evropa za građane“ a koji će se održati u Sremskim Karlovcima, septembra 2021, gde je Dunav 1245 partner na projektu. Strani učesnici su inostrane LAG organizacije – partneri sa projekta iz 7 država: Hrvatska, Italija, Estonija, Mađarska, Makedonija, Slovenija i Srbija.\nNakon razmene informacija, dogovorili smo se da će Sekretarijat uzeti učešće u projektu EFYRA, na događaju u Sremskim Karlovcima i da će podržati organizaciju manifestacije „Ruralni glas“.\nTags: Dunav 1245, EFRYA, LAG PRIZAG, poljoprivreda, ruralni glas, ruralni razvoj, Sekretarijat za poljoprivredu\nPredhodni postDUNAV 1245 ORGANIZOVAO PANEL DISKUSIJU NA TEMU RURALNOG RAZVOJA